NACRT ZAKONA O PROIZVODNJI I PROMETU NAORUŽANJA I VOJNE OPREME\nOvim zakonom se uređuje proizvodnja naoružanja i vojne opreme u miru i uslovima ratnog i vanrednog stanja kao delatnost od opšteg interesa, strano ulaganje u proizvodnju naoružanja i vojne opreme, izdavanje dozvole i ovlašćenja nadležnih organa, planiranje mera bezbednosti, obezbeđenja i zaštite u proizvodnji naoružanja i vojne opreme, propisuju uslovi i postupci kojima se formira grupacija Odbrambena industrija Srbije, postupci privatizacije proizvođača naoružanja i vojne opreme, prava i obaveze proizvođača, ocenjivanje usaglašenosti sa standardima i tehničkim propisima, promet i transport naoružanja i vojne opreme u zemlji i druga pitanja od značaja za proizvodnju i promet naoružanja i vojne opreme.\nOdredbe ovog zakona ne odnose se na proizvodnju i promet sportskog i lovačkog oružja i municije, privrednih eksploziva, protivgradnih raketa i sredstava za vatromete.\nCilj ovog zakona je kontrola i unapređenje oblasti proizvodnje i prometa naoružanja i vojne opreme radi ostvarivanja i zaštite odbrambenih, bezbednosnih, ekonomskih i spoljnopolitičkih interesa Republike Srbije, njenog međunarodnog kredibiliteta i integriteta.\nPojedini izrazi upotrebljeniu ovom zakonu imaju sledeće značenje:\n1) naoružanje i vojna oprema su: ubojna, borbena i tehnička sredstva utvrđena Nacionalnom kontrolom listom naoružanja i vojne opreme, postrojenja, oprema i druge stvari posebno izrađene ili prilagođene za vojnu namenu;\n2) proizvodnja naoružanja i vojne opreme je: delatnost od opšteg interesa za Republiku Srbiju koja obuhvata: istraživanje i razvoj naoružanja i vojne opreme; razvoj i osvajanje odbrambenih tehnologija; izradu, ispitivanje, remont i usavršavanje naoružanja i vojne opreme; demilitarizaciju i utilizaciju naoružanja i vojne opreme, izgradnju i opremanje kapaciteta za proizvodnju naoružanja i vojne opreme i izradu tehničke dokumentacije;\n3) proizvođač naoružanja i vojne opreme je: pravno lice sa sedištem u Republici Srbiji, upisano u registar privrednih društava ovlašćenih za obavljanje poslova proizvodnje naoružanja i vojne opreme (u daljem tekstu: Registar proizvođača);\n4) usluge u oblasti proizvodnje i prometa naoružanja i vojne opreme su: prateće specifične aktivnosti (intelektualne, umetničke, stručne, zanatske i druge) koje za potrebe proizvodnje, prometa i transporta naoružanja i vojne opreme pružaju pravna ili fizička lica sa sedištem ili prebivalištem u Republici Srbiji;\n5) kapaciteti za proizvodnju naoružanja i vojne opreme su: objekti, laboratorije i prostor namenjen za proizvodnju, čuvanje i skladištenje naoružanja i vojne opreme, ispitna i remontna postrojenja, specijalni alati i oprema privrednih subjekata za proizvodnju naoružanja i vojne opreme na koje se primenjuju posebna pravila postupanja i raspolaganja u miru, ratnom i vanrednom stanju;\n6) remont naoružanja i vojne opreme je: delatnost koja obuhvata preventivno i korektivno održavanje različitog nivoa i obima zahvata i njihove kombinacije;\n7) usavršavanje naoružanja i vojne opreme je: delatnost kojom se unapređuju karakteristike naoružanja i vojne opreme, a obuhvata modernizaciju, modifikaciju i adaptaciju;\n8) demilitarizacija je: delatnost kojom se naoružanje i vojna oprema onesposobljava za svrhu kojoj je bilo izvorno namenjeno, a obuhvata delaboraciju naoružanja i vojne opreme, transport, skladištenje, prebrojavanje, prethodno presovanje i uništavanje naoružanja i vojne opreme i njegovih komponenti.\n9) utilizacija je: delatnost kojim se naoružanje i vojna oprema iz primarnog oblika delaboracijom i specijalnim tehnološkim postupkom prevodi u drugi oblik naoružanja i vojne opreme.\n10) bezbednost proizvodnje naoružanja i vojne opreme je: sistem bezbednosno-zaštitnih mera i postupaka kojima se ispunjavaju organizacioni i tehnički uslovi za čuvanje tajnih podataka i sprečava: uništenje ili oštećenje kapaciteta za proizvodnju naoružanja i vojne opreme, ugrožavanje bezbednosti ljudskih resursa, uništenje, oštećenje ili otuđenje naoružanja i vojne opreme i odavanje tajnih podataka o proizvodnji naoružanja i vojne opreme;\n11) zaštita u proizvodnji naoružanja i vojne opreme je: sistem mera i postupaka kojima se obezbeđuje bezbednost i zdravlje na radu, zaštita životne sredine, zaštita od požara i eksplozija, zaštita intelektualne svojine, procena rizika u proizvodnji naoružanja i vojne opreme i drugi zakonom propisani uslovi;\n12) obezbeđenje proizvodnje naoružanja i vojne opreme je: sistem mera i postupaka kojima se obezbeđuju materijalni, kadrovski i drugi uslovi za proizvodnju naoružanja i vojne opreme;\n13) ratne materijalne rezerve za proizvodnju naoružanja i vojne opreme su: alati, sirovine, repromaterijal, proizvodne mašine, delovi, sklopovi i podsklopovi potrebni za organizovanje proizvodnje naoružanja i vojne opreme u ratnom i vanrednom stanju;\n14) tehnička dokumentacija je: dokumentacija za izgradnju i opremanje kapaciteta za proizvodnju naoružanja i vojne opreme, tehnička dokumentacija za proizvodnju naoružanja i vojne opreme i dokumentacija za ispitivanje naoružanja i vojne opreme;\n15) tehnička dokumentacija za proizvodnju naoružanja i vojne opreme je: konstrukciona i tehnološka dokumentacija, dokumentacija za softver, konstrukciona dokumentacija za specijalne alate, tehnološke procedure i instrukcije, tehnički uslovi za kontrolu i prijem sredstava ili propisi o kvalitetu proizvoda, dokumentacija za upotrebu i održavanje sredstava, tehnički uslovi za modifikaciju, remontna dokumentacija, tablice gađanja, standardi, dokumentacija za kodifikaciju, metrologiju, i druga dokumentacija za proizvodnju naoružanja i vojne opreme;\n16) promet naoružanja i vojne opreme u zemlji je: kupovina, prodaja i kupovina radi prodaje naoružanja i vojne opreme i posloviu vezisa kupovinom, prodajom ikupovinomradiprodaje naoružanja i vojne opreme.\n17) transport naoružanja i vojne opreme je: kopneni, vodeni i vazdušni prevoz uključujući i kombinovani prevoz naoružanja i vojne opreme na teritoriji Republike Srbije.\nNaoružanje i vojna oprema, u smislu ovog zakona, obuhvata:\n1) vatreno oružje za vojnu namenu zaključno sa kalibrom 15 mm (pištolji, revolveri, automati, puške, puškomitraljezi, mitraljezi);\n3) delove, sklopove i opremu za naoružanje i vojnu opremu iz tačke 1) i 2) ovog člana (cevi, zatvarači, mehanizmi za okidanje, sanduci cevi, mehanizmi za pokretanja cevi, uređaji za uvođenje municije u cev, lafeti ili platforme za ugradnju oružja, osmatračke i nišanske sprave, elementi sistema za upravljanje vatrom i druga sredstva posebno konstruisana za vojnu namenu);\n4) municiju, bombe, mine, torpeda, rakete i projektile posebno konstruisane za vojnu namenu, delove i sklopove za ova sredstva;\n5) barute, eksplozive, pirotehnički materijal i uređaje, raketna goriva i druge inicijalne elemente koji se ugrađuju u sredstva iz tačke 4) ovog člana ili se samostalno koriste u vojne namene;\n7) vazduhoplove za vojnu namenu (avioni, helikopteri, bespilotne i druge letelice);\n10) elektronsku opremu i njene komponente posebno konstruisane za vojnu namenu (sredstva za elektronska i protivelektronska dejstva, radari i druga sredstva posebno konstruisana za vojnu namenu);\n12) opremu za balističku zaštitu (oklopne ploče, šlemovi, pancirna odeća, balističke ploče za pancirnu odeću i druga sredstva posebno konstruisana za vojnu namenu);\n14) specijalizovanu opremu za vojnu obuku ili simulaciju vojnih scenarija;\n15) tehničku dokumentaciju;\n17) pogonska i druga sredstva specijalno projektovana za eksploataciju i održavanje naoružanja i vojne opreme iz tač. 1), 2), 4), 6), 7) i 8);\n18) druga sredstva i njihove komponente posebno konstruisane za vojnu namenu koja su obuhvaćena Nacionalnom kontrolnom listom naoružanja i vojne opreme, a nisu navedena u tački 1) do 17) ovog člana, osim sredstava i njihovih komponenti koja su regulisana drugim zakonom;\n19) kapacitete i sredstva za proizvodnju naoružanja i vojne opreme iz tač. 1) do 18) ovog člana;\n20) sredstva za vojnu namenu koja se koriste za upotrebu, rukovanje, čuvanje, skladištenje i održavanje naoružanja i vojne opreme iz tač. 1) do 18) ovog člana.\nProizvodnja naoružanja i vojne opreme u miru se zasniva na dugoročnom planu razvoja sistema odbrane i planovima opremanja Vojske Srbije i drugih snaga odbrane.\nProizvodnja naoružanja i vojne opreme za potrebe ministarstva nadležnog za poslove odbrane (u daljem tekstu: Ministarstvo odbrane), ministarstva nadležnog za unutrašnje poslove i službi bezbednosti vrši se na osnovu ugovora koje ta ministarstva i službe bezbednosti zaključuju sa proizvođačima, bez posredovanja trećih lica.\nProizvodnja naoružanja i vojne opreme za potrebe drugih državnih organa i organizacija, privrednih društava i drugih pravnih lica radi obavljanja njihove delatnosti vrši se na osnovu ugovora koje ti pravni subjekti zaključe sa proizvođačima.\nProizvodnja naoružanja i vojne opreme za izvoz\nProizvodnja naoružanja i vojne opreme za izvoz obavlja se na osnovu planova proizvodnje za potrebe izvoza i ugovora zaključenog između proizvođača naoružanja i vojne opreme i stranog kupca.\nUgovor o proizvodnji naoružanja i vojne opreme za izvoz, osim stranog kupca iz stava 1. ovog člana sa proizvođačem, može zaključiti i pravno lice upisano u Registar lica ovlašćenih za obavljanje poslova uvoza i izvoza naoružanja i vojne opreme.\nProizvođač naoružanja i vojne opreme koji koristi tehničku dokumentaciju u svojini Republike Srbije dužan je da izvrši naknadu po osnovu ekonomskog iskorišćavanja (rojaliti) za naoružanje i vojnu opremu proizvedenu za potrebe izvoza.\nOsnovni kriterijum za utvrđivanje visine naknade je složenost i nivo tehnološke razvijenosti naoružanja i vojne opreme.\nStranom ulagaču može se odobriti ulaganje i ostvarivanje ekonomskih interesa u oblasti proizvodnje naoružanja i vojne opreme.\nPrivredno društvo u kome je strani ulagač većinski vlasnik može da bude upisano u Registar proizvođača ukoliko ispunjava sve uslove propisane odredbama ovog zakona.\nStrani ulagač iz člana 10. dužan je da podnese zahtev Ministarstvu odbrane radi pribavljanja saglasnosti za ulaganje kapitala.\nStrani ulagač može ulagati kapital radi osnivanja privrednog društva za proizvodnju naoružanja i vojne opreme, kupovine ili proširenja postojećih kapaciteta za proizvodnju naoružanja i vojne opreme.\nUz zahtev iz stava 1. ovog člana strani ulagač dostavlja elaborat koji se odnosi na vrstu i obim ulaganja, proizvodni program, primenu novih tehnologija, nabavku potrebne opreme, prava intelektualne svojine i program kojim se garantuje da će primenjeni tehnološki proces proizvodnje ispunjavati zahteve u pogledu zaštite životne sredine.\nU slučaju stranih ulaganja u postojeće kapacitete za proizvodnju naoružanja i vojne opreme Vlada određuje način izbora i uslove koje mora da ispunjava strateški investitor, kao i model strateškog partnerstva.\nPrednost kod stranih ulaganja imaju strani ulagači koji se već bave proizvodnjom naoružanja i vojne opreme i ispunjavaju uslove strateškog investitora tehnološki sposobnog da izvrši revitalizaciju ili modernizaciju postojećih kapaciteta za proizvodnju naoružanja i vojne opreme ili izgradnju i opremanje novih kapaciteta za proizvodnju naoružanja i vojne opreme.\nMinistarstvo odbrane u postupku odlučivanja po zahtevu iz člana 12. pribavlja mišljenja resornih ministarstava i posebnih organizacija u pogledu uticaja stranog ulaganja na nacionalnu i javnu bezbednost, odbranu, ekonomiju, unutrašnje i spoljne poslove Republike Srbije.\nVlada na predlog Ministarstva odbrane donosi odluku po zahtevu stranog ulagača iz člana 12. stav 1. u roku od120 dana od dana prijema zahteva.\nProizvodnjom naoružanja i vojne opreme u miru mogu se baviti privredna društva kojima je izdata dozvola za proizvodnju naoružanja i vojne opreme i koja su upisana u Registar proizvođača.\nProizvodnjom naoružanja i vojne opreme u miru mogu se baviti i jedinice i ustanove Ministarstva odbrane, ministarstva nadležnog za unutrašnje poslove i posebnih organizacijau skladu saunutrašnjima aktima tih organa i organizacija.\nNačin upisa i vođenja Registra proizvođača posebnim aktom propisuje ministar odbrane.\nDozvola za proizvodnju naoružanja i vojne opreme je dokument koju izdaje Ministarstvo odbrane sa rokom važenja do 5 godina.\nDozvolu za proizvodnju naoružanja i vojne opreme može dobiti privredno društvo koje ispunjava uslove u pogledu kapaciteta za proizvodnju naoružanja i vojne opreme, tehničke, tehnološke i kadrovske osposobljenosti, sposobnosti za obezbeđenje kvaliteta naoružanja i vojne opreme, bezbednosti, obezbeđenja i zaštite u proizvodnji naoružanja i vojne opreme.\nKriterijumi za ocenu ispunjenostiuslova za izdavanje dozvole\nMinistar odbrane posebnim aktom uređuje kriterijume za ocenu ispunjenosti uslova za proizvodnju naoružanja i vojne opreme.\nUz zahtev za izdavanje dozvole za proizvodnju naoružanja i vojne opreme privredno društvo je dužno da priloži:\n3) izvod iz registra privrednih subjekata;\n4) dokaz o državljanstvu i mestu prebivališta zakonskog zastupnika;\n5) dokaz da zakonski zastupnik nije osuđivan na kaznu zatvora od najmanje šest meseci, odnosno da mu nije izrečena mera bezbednosti ili zaštitna mera zabrane vršenja delatnosti, kao i da se protiv njega ne vodi krivični postupak za krivična dela: protiv života i tela, protiv sloboda i prava čoveka i građanina, protiv polne slobode, protiv imovine, protiv privrede, protiv opšte sigurnosti ljudi i imovine, protiv bezbednosti računarskih podataka, protiv ustavnog uređenja i bezbednosti Republike Srbije, protiv državnih organa, protiv pravosuđa, protiv pravnog saobraćaja, protiv službene dužnosti, protiv čovečnosti i drugih dobara zaštićenih međunarodnim pravom i protiv Vojske Srbije, protiv prava po osnovu rada, protiv prava intelektualne svojine, protiv životne sredine;\n6) izjava o prihvatanju nadzora nad proizvodnjom naoružanja i vojne opreme;\n7) pregled naoružanja i vojne opreme proizvodenih po prethodno izdatim dozvolama za proizvodnju i izjava o svojini nad tehničkom dokumentacijom za proizvodnju naoružanja i vojne opreme;\n8) predlog proizvodnog programa za period od 5 godina;\n9) finansijske pokazatelje o poslovanju privrednog društva u periodu prethodne tri godine;\n10) elaborato unutrašnjoj organizaciji, broju i strukturi zaposlenih;\n11) elaborat o kapacitetima za proizvodnju i tehničkoj i tehnološkoj osposobljenosti;\n12) dokument o sposobnosti za obezbeđenje kvaliteta naoružanja i vojne opreme;\n13) dokument o sposobnosti za sprovođenje mera industrijske bezbednosti;\n14) dokaz o izvršenoj uplati republičke administrativne takse.\nZakonski zastupnik privrednog društva potpisuje i overava pečatom privrednog društva izjave iz tačke 6) i7) stava 1. ovog člana.\nPrivredno društvo koje je osnovano u periodu kraćem od tri godine prilaže finansijske pokazatelje o poslovanju iz tačke 9) stava 1. ovog člana za period u kome je bilo dužno da ih izrađuje po zakonu.\nPrivredno društvo koje je podnelo zahtev za izdavanje dozvole za proizvodnju naoružanja i vojne opreme u oblasti demilitarizacije naoružanja i vojne opreme dužno je da priloži i elaborat o ispunjenosti uslova za demilitarizaciju naoružanja i vojne opreme.\nMinistarstvo odbrane donosi rešenje o izdavanju dozvole za proizvodnju naoružanja i vojne opreme podnosiocu zahteva koji je uz zahtev priložio potrebne dokaze iz člana 19. i kod koga je utvrđeno da su ispunjeni svi uslovu iz člana 17. ovog zakona.\nMinistarstvo odbrane je dužno da u roku od 60 dana od dana podnošenja zahteva iz stava 1. ovog člana donese rešenje o izdavanju dozvole za proizvodnju naoružanja i vojne opreme.\nU slučaju da podnosilac zahteva ne pribavi potrebne dokaze iz člana 19. i ne ispuni neki od uslova iz člana 17. ovog zakona, a u ostavljenom roku od 90 dana ne otkloniutvrđene nedostatke, Ministarstvo odbrane donosi rešenje o odbijanju zahteva.\nPonovni zahtev za izdavanje dozvole za proizvodnju naoružanja i vojne opreme privredno društvo iz stava 1. ovog člana može podneti najranije šest meseci od dana donošenja rešenja o odbijanju zahteva.\nUkoliko se na instaliranim kapacitetima za proizvodnju naoružanja i vojne opreme proizvodi sportsko i lovačko oružje i municija, privredni eksplozivi, protivgradne rakete i sredstva za vatromete, nadležni organ Ministarstvo odbrane u postupku odlučivanja po zahtevu za izdavanje dozvole za proizvodnju naoružanja i vojne opreme angažuje ovlašćeno lice ministarstva nadležnog za unutrašnje poslove.\nMinistarstvo odbrane donosi rešenje o oduzimanju dozvole za proizvodnju naoružanja i vojne opreme ukoliko se utvrdi:\n4) da proizvođač naoružanja i vojne opreme nije, u za to utvrđenom roku, otklonio nepravilnosti ili nezakonitosti uočene od strane organa nadležnog za nadzor.\nZa slučajeve navedene u stavu 1. ovog člana, Republika Srbija nije odgovorna za moguću štetu prouzrokovanu oduzimanjem dozvole.\nProizvođač naoružanja i vojne opreme, kojem je u skladu sa članom 24. ovog zakona oduzeta dozvola za proizvodnju naoružanja i vojne opreme, može podneti zahtev za ponovno izdavanje dozvole po isteku roka od jedne godine od datuma donošenja rešenja o oduzimanju dozvole.\nNa postupak izdavanja dozvola shodno se primenjuju odredbe zakona kojim se uređuje opšti upravni postupak, ako ovim zakonom nije drukčije određeno.\nEvidencija o izdatim ioduzetim dozvolama i odbijenim zahtevima\nEvidencija o izdatim i oduzetim dozvolama za proizvodnju naoružanja i vojne opreme i odbijenim zahtevima za izdavanje dozvole vodi se u Ministarstvu odbrane.\nMinistar odbrane posebnim aktom propisuje način izdavanja i izgled obrasca dozvole za proizvodnju naoružanja i vojne opreme i način vođenja evidencije o izdatim i oduzetim dozvolama za proizvodnju naoružanja i vojne opreme iodbijenim zahtevima.\nIV. BEZBEDNOST, OBEZBEĐENJE I ZAŠTITA U PROIZVODNJI NAORUŽANJA I VOJNE OPREME\nBezbednost proizvodnje naoružanja i vojne opreme\nProizvođač naoružanja i vojne opreme je dužan da ima i sprovodi Plan bezbednosti proizvodnje naoružanja i vojne opreme.\nPlan bezbednosti iz stava 1. ovog člana sadrži:\n1) procenu ugroženosti kapaciteta za proizvodnju naoružanja i vojne opreme;\n2) mere bezbednosti i zaštite i način njihovog sprovođenja;\n3) mere i postupke koji se preduzimaju u slučaju vanrednog događaja nastalog prilikom proizvodnje, prometa i transporta naoružanja i vojne opreme.\nBezbednosna provera lica koja se primaju ili su u radnom odnosu\nRadna mesta na kojima se obavljaju poslovi i zadaci sa posebnim uslovima iz stava 1. ovog člana se utvrđuju opštim aktom proizvođača naoružanja i vojne opreme i zahtevaju vršenje bezbednosne provere u skladu sa propisom kojim se uređuje pristup tajnim podacima.\nLice koje se prima ili je u radnom odnosu kod proizvođača naoružanja i vojne opreme na radnom mestu na kome se obavljaju poslovi i zadaci iz člana 30. stav 2. podleže:\n4) odgovarajućoj bezbednosnoj proveri ukoliko ima mogućnost pristupa tajnim podacima;\n5) osnovnoj bezbednosnoj proveri u skladu sa zakonom koji uređuje tajnost podataka, ukoliko obavlja poslove i zadatke koji podrazumevaju rad sa ubojnim sredstvima i opasnim materijama.\nBezbednosna provera lica iz stava 1. ovog člana obuhvata i lica kod kooperanta ili vršioca usluga ukoliko izvršenje njihovih ugovornih obaveza podrazumeva pristup tajnim podacima.\nPodaci o kapacitetima za proizvodnju naoružanja i vojne opreme\nMinistarstvo odbrane vodi Evidenciju kapaciteta za proizvodnju naoružanja i vojne opreme na osnovu podataka iz tačke 11) stav 1. član19. ovog zakona.\nEvidencija iz stava 1. ovog člana predstavlja tajni podatak koji se čuva i koristi u skladu s propisima kojima se uređuje tajnost podataka.\nTajnim podacima u vezi sa proizvodnjom naoružanja i vojne opreme smatraju se i podaci o:\n1) planovima proizvodnje naoružanja i vojne opreme i o njihovoj realizaciji;\n2) uvozu i izvozu koji nisu obuhvaćeni obavezama izveštavanja u skladu sa međunarodnim sporazumima;\n3) tehničkoj dokumentaciji;\n4) vojno-ekonomskoj, naučno-tehničkoj idrugoj saradnji sa stranim partnerima;\n5) formiranju, korišćenju, obnavljanju i prostornom razmeštaju ratnih materijalnih rezervi.\nZaštita u proizvodnji naoružanja i vojne opreme\nProizvođač naoružanja i vojne opreme dužan je da ima Elaborat o zaštiti u proizvodnji naoružanja i vojne opreme i da sprovodi mere i postupke zaštite u proizvodnji naoružanja i vojne opreme.\n1) Pravilnik o bezbednosti i zdravljuna radu;\n2) Akto proceni rizika na radnom mestu i u radnoj okolini;\n4) Plan zaštite od požara i saglasnost nadležnog ministarstva u skladu sa zakonom;\n5) Plan zaštite i spasavanja;\n6) Pravilnik o zaštiti intelektualne svojine.\nObezbeđenje proizvodnje naoružanja i vojne opreme\nProizvođač naoružanja i vojne opreme dužan je da ima Elaborat o obezbeđenju proizvodnje naoružanja i vojne opreme i da sprovodi mere i postupke obezbeđenja proizvodnje naoružanja i vojne opreme.\nElaborat o obezbeđenju proizvodnje naoružanja i vojne opreme sadrži naročito:\n1) Plan izgradnje proizvodnih, ispitnih i remontnih postrojenja;\n2) Plan pribavljanja mašina, opreme, specijalnih alata, tehnologije i tehničke dokumentacije za proizvodnju naoružanja i vojne opreme za potrebe mira, ratnog i vanrednog stanja;\n3) Plan izgradnje magacina za skladištenje proizvedenog naoružanja i vojne opreme, repromaterijala, sirovina, eksplozivnih i zapaljivih materija;\n4) Plan obezbeđenja sirovina i repromaterijala za potrebe mira, ratnog i vanrednog stanja.\nU realizaciji programa opremanja od posebnog interesa za sistem odbrane Ministarstvo odbrane može pribavljati:\n1) mašine i specijalnu opremu za potrebe proizvođača naoružanja i vojne opreme;\n2) tehnologije, tehničku dokumentaciju za proizvodnju naoružanja i vojne opreme i specijalne alate u postupku osvajanja proizvodnje naoružanja i vojne opreme.\nMašine i specijalna oprema, tehnologije, tehnička dokumentacija za proizvodnju naoružanja i vojne opreme i specijalni alati iz člana 36. ovog zakona svojina su Republike Srbije i imaju status naoružanja i vojne opreme date na korišćenje sa ili bez nadoknade.\nMinistar odbrane propisuje način evidentiranja naoružanja i vojne opreme iz stava 1. ovog člana aktom kojim se uređuje oblast materijalanog poslovanja i raspolaganja sredstava u Ministarstvu odbrane.\nV. ODBRAMBENA INDUSTRIJA SRBIJE\nProizvođač naoružanja i vojne opreme, čiji je većinski osnovni kapital državni, pripada grupaciji "Odbrambena industrija Srbije" (u daljem tekstu: Grupacija) pod uslovima definisanim ovim zakonom.\nStrano ulaganje kod proizvođača iz stava 1. ovog člana može biti do 49% vrednosti kapitala, pri čemu jedan strani ulagač ne može imati više od 15% učešća u kapitalu.\nFormiranje i upravljanje grupacijom\nVlada posebnim aktom propisuje uslove i postupak formiranja, pripadnost, način upravljanja i druga pitanja od značaja za rad ifunkcionisanje Grupacije.\nRazvoj kapaciteta za proizvodnju\nVlada na predlog Ministarstva odbrane donosi Program razvoja kapaciteta za proizvodnju naoružanja i vojne opreme koji pripadaju proizvođačima naoružanja i vojne opreme iz člana 38. u roku od šest meseci od dana stupanja na snagu ovog zakona.\nProgram iz stava 1. ovog člana donosi se na period od 5 godina.\nU pripremi predloga Programa Ministarstvo odbrane pribavlja saglasnost ministarstva nadležnog za poslove finansija, ministarstva nadležnog za poslove privrede i ministarstva nadležnog za poslove nauke i tehnološkog razvoja.\nU bezbednosnoj i kontraobaveštajnoj zaštiti proizvodnje naoružanja i vojne opreme, koju proizvođači iz člana 38. realizuju za potrebe Ministarstva odbrane, pored drugih nadležnih organa učestvuje i Vojnobezbednosna agencija u skladu sa zakonima koji uređuju njen položaj u sistemu bezbednosti Republike Srbije.\nPostupak privatizacije proizvođača naoružanja i vojne opreme iz Grupacije ne može se sprovesti bezprethodne saglasnosti Ministarstva odbrane.\nPostupak privatizacije ostalih proizvođača naoružanja i vojne opreme ne može se sprovesti bez prethodnog mišljenja Ministarstva odbrane.\nIspunjavanjem uslova u smislu stava 1. i 2. ovog člana postupak privatizacije se može sprovoditiu skladu sa odredbama zakona kojim se uređuje privatizacija.\nU privrednim društvima koja posluju društvenim kapitalom i pripadaju Grupaciji, Republika Srbija može u skladu sa posebnim aktom Vlade preuzeti vlasnička prava na društvenomkapitalu.\nPreuzimanje vlasničkih prava na društvenom kapitalu vrši se uz naknadu društvu. Način preuzimanja i visina naknade se utvrđuje posebnim aktom Vlade.\nVrednost društvenog kapitala utvrđuje se ne osnovu fer tržišne vrednosti.\nPrivredno društvo iz stava 1. ovog člana dužno je da sredstva dobijena iz naknade upotrebi za unapređenje svojih kapaciteta za proizvodnju naoružanja i vojne opreme po programu iz člana 40. stav 1. ovog zakona.\nZa privredna društva za koja Republika Srbija nije preuzela vlasnička prava na društvenom kapitalu u smislu stava 1. ovog člana u roku od 12 meseci od dana stupanja na snagu ovog zakona i ostala privredna društva koja su registrovana za proizvodnju naoružanja i vojne opreme primenjuju se odredbe člana 42. ovog zakona.\nProizvođač naoružanja i vojne opreme može na osnovu zaključenog ugovora o kooperaciji preneti deo svojih obaveza za proizvodnju naoružanja i vojne opreme na kooperante i vršioce usluga u zemlji i inostranstvu.\nZa vreme trajanja ugovora o kooperaciji proizvođač naoružanja i vojne opreme iz stava 1. ovog člana ima obavezu da kontroliše izvršenje prenetih obaveza za proizvodnju naoružanja i vojne opreme kod kooperanta ivršioca usluga.\nMinistarstvo odbrane ima pravo i obavezu da kontroliše primenu ovog zakona kodkooperanata i vršioca usluga.\nObaveze proizvođača naoružanja i vojne opreme\nProizvođač naoružanja i vojne opreme u obavezi je da čuva naoružanje i vojnu opremu i tehničku dokumentaciju za proizvodnju naoružanja i vojne opreme, da spreči nestanak ili oštećenje naoružanja i vojne opreme i odavanje tajnih podataka.\nU slučaju nestanka ili oštećenja naoružanja i vojne opreme, dela tehničke dokumentacije ili odavanja tajnih podataka, proizvođač naoružanja i vojne opreme, kooperant i vršilac usluga u obavezi je da odmah obavesti Ministarstvo odbrane i druge nadležne državne organe.\nProizvođač naoružanja i vojne opreme u obavezi je da održava kapacitete za proizvodnju naoružanja i vojne opreme u trajnoj proizvodnoj sposobnosti, a izuzetno u rokovima utvrđenim ugovorom za proizvodnju naoružanja i vojne opreme i delova, sklopova i opreme za održavanje naoružanja ivojne opreme.\nProizvođač naoružanja i vojne opreme koji izgubi proizvodnu sposobnost, iz razloga koji se nisu mogli predvideti, u obavezi je da o tome bez odlaganja obavesti Ministarstvo odbrane.\nU slučaju iz stava 2. ovog člana, Ministarstvo odbrane može da odobri preorijentaciju proizvodnje na druge programe, da donese rešenje o prestanku proizvodnje na tim kapacitetima ili, izuzetno, ako je to u odbrambenom interesu sistema, da ugovori delimično finansiranje troškova održavanja kapaciteta za proizvodnju naoružanja i vojne opreme.\nPromena namene kapaciteta za proizvodnju naoružanja i vojne opreme\nPredmet prinudnog izvršenje ne mogu biti instalirani kapaciteti za proizvodnju naoružanja i vojne opreme, proizvedeno naoružanje i vojna oprema, poluproizvodimi, sklopovi, delovi, reprodukcioni materijal, sirovine, novčana sredstva obezbeđena za te namene i druge stvari za proizvodnju naoružanja i vojne opreme bez prethodne saglasnosti Ministarstva odbrane.\nMašine i specijalna oprema, tehnologije, tehnička dokumentacije za proizvodnju naoružanja i vojne opreme i specijalni alati iz člana 36. ovog zakona, ne mogu se otuđiti ili uništiti bez saglasnosti Ministarstva odbrane, ne može se nad njima steći pravo svojine održajem niti se može zasnovati drugo sredstvo stvarnog obezbeđenja.\nProizvođač naoružanja i vojne opreme u obavezi je da čuva overenu konstrukcionu i remontnu dokumentaciju za proizvodnju naoružanja i vojne opreme ako je:\n1) u svojini Republike Srbije.\n2) u svojini proizvođača naoružanja i vojne opreme, a proizvedeno naoružanje i vojna oprema se koristi za potrebe Ministarstva odbrane.\nMinistarstvo odbrane propisuje način i postupak overe konstrukcione i remontne dokumentacije iz stava 1 ovog člana.\nProizvođač naoružanja i vojne opreme ne može vršiti izmenu i dopunu konstrukcione i remontne dokumentacija u svojini Republike Srbije i njeno ustupanje trećim licima bez prethodne saglasnosti Ministarstva odbrane.\nProizvođač naoružanja i vojne opreme u obavezi je da, pisanim putem, obavesti Ministarstvo odbrane o svim bitnim promenama podataka koji su dostavljeni prilikom podnošenja zahteva za izdavanje dozvole za proizvodnju naoružanja i vojne opreme iz člana 20. ovog zakona bez odlaganja, a najkasnije u roku od 15 dana od nastanka promene.\nTehnička dokumentacija za proizvodnju naoružanja i vojne opreme\nProizvođač naoružanja i vojne opreme obavlja proizvodnju naoružanja i vojne opreme prema tehničkoj dokumentaciji za proizvodnju konkretnog naoružanja i vojne opreme, standardima odbrane i drugim važećim standardima.\nIzuzetno od odredbe stava 1. ovog člana, za potrebe izvoza može se proizvoditi naoružanje i vojna oprema i prema tehničkoj dokumentaciji stranogkupca.\nProizvođač naoružanja i vojne opreme u obavezi je da vodi i trajno čuva evidenciju proizvedenog naoružanja i vojne opreme koja sadrži podatke o: vrsti,\nkoličini, serijskim brojevima, oznakama serija i drugim podacima od značaja za identifikaciju; kupcima i datumima isporuka.\nProizvođač naoružanja i vojne opreme nad kojim je sproveden postupak stečaja ili likvidacije dužan je da evidenciju iz stava 1. ovog člana preda Ministarstvu odbrane.\nVIII. OCENJIVANJE USAGLAŠENOSTI SA STANDARDIMA I TEHNIČKIM PROPISIMA\nOcenjivanje usaglašenosti sa standardima i tehničkim propisima\nOcenjivanje usaglašenosti sa standardima i tehničkim propisima obuhvata usaglašenost sistema menadžmenta, procesa iproizvedenog naoružanja i vojne opreme.\nOcenjivanje usaglašenosti sistema menadžmenta i procesa sa standardima i tehničkim propisima sprovodi organ Ministarstva odbrane nadležan za obezbeđenje kvaliteta ili organ akreditovanod strane Akreditacionog tela Srbije.\nPotvrda o kontroli usaglašenosti\nProizvođač naoružanja i vojne opreme u obavezi je da pribavi Potvrdu o kontroli usaglašenosti naoružanja i vojne opreme proizvedenog za potrebe Ministarstva odbrane i kupaca u zemlji.\nKontrolu usaglašenosti proizvedenog naoružanja i vojne opreme i izdavanje Potvrde o kontroli usaglašenosti sprovodi organ Ministarstva odbrane nadležan za obezbeđenje kvaliteta.\nDokaz o usaglašenosti sa zahtevima kvaliteta\nZa naoružanje i vojnu opremu iz člana 53. stav 1. ovog zakona koje je osvojeno sopstvenim razvojem, a proizvodi se za potrebe Ministarstva odbrane i kupaca u zemlji, proizvođač naoružanja i vojne opreme u obavezi je da pored potvrde iz člana 57. pribavi i dokazo usaglašenosti sa zahtevima kvaliteta naoružanja i vojne opreme.\nDokaz o usaglašenosti sa zahtevima kvaliteta naoružanja i vojne opreme daje organ Ministarstva odbrane nadležan za ispitivanje naoružanja i vojne opreme.\nAkt o utvrđivanju usaglašenosti\nMinistar odbrane posebnim aktom propisuje način utvrđivanja usaglašenosti sistema menadžmenta, procesa i proizvedenog naoružanja i vojne opreme.\nPrivredna društva koja se mogu baviti proizvodnjom u ratnom ivanrednom stanju\nU slučaju ratnog i vanrednog stanja proizvodnjom naoružanja i vojne opreme, pored proizvođača naoružanja i vojne opreme, mogu se baviti i druga privredna društva koje na predlog Ministarstva odbrane odredi Vlada.\nRatne materijalne rezerve\nZa proizvodnju naoružanja i vojne opreme u ratnom i vanrednom stanju obezbeđuju se potrebne ratne materijalne rezerve u skladu sa zakonom.\nVlada, na predlog Ministarstva odbrane, donosi propise kojima se uređuje formiranje, prostorni razmeštaj, korišćenje i obnavljanje ratnih materijalnih rezervi za proizvodnju naoružanja i vojne opreme.\nUstupanje kapaciteta za proizvodnju naoružanja i vojne opreme Član 63.\nZa vreme trajanja ratnog i vanrednog stanja, Ministarstvo odbrane može doneti odluku da se kapaciteti za proizvodnju naoružanja i vojne opreme, sirovine, reprodukcioni materijal i druga sredstva za rad proizvođača naoružanja i vojne opreme, daju drugom privrednom društvu radi organizovanja proizvodnje naoružanja i vojne opreme u ratnom i vanrednom stanju.\nVršenje prometa naoružanja i vojne opreme\nPromet naoružanja i vojne opreme u zemlji vrše: organi i organizacije Republike Srbije; proizvođači naoružanja i vojne opreme, kooperanti i vršioci usluga; pravna lica registrovana za obavljanje poslova uvoza i izvoza naoružanja i vojne opreme; privredni subjekti i fizička lica koja se u skladu sa zakonom bave prometom oružja i municije na osnovu odobrenja izdatog od ministarstva nadležnog za unutrašnje poslove.\n3) kupovinomradi prodaje u inostranstvu;\n4) kupovinomradi prodaje u zemlji;\n1) promet naoružanja i vojne opreme proizvedenog u skladu sa odredbama člana 6. do 8. ovog zakona;\n2) promet naoružanja i vojne opreme na korišćenju kod organa i organizacija Republike Srbije.\nPromet naoružanja ivojne opreme na korišćenju kod organa i organizacija Republike Srbije\nNaoružanje i vojna oprema u svojini Republike Srbije, a na korišćenju u Ministarstvu odbrane, ministarstvu nadležnom za unutrašnje poslove i drugim organima iorganizacijama Republike Srbije može se prodatiu zemlji i inostranstvu.\nProdaja u zemlji naoružanja i vojne opreme iz člana 67. vrši se: proizvođaču tog naoružanja i vojne opreme i pravnim licima ovlašćenim za držanje i korišćenje oružja za službene potrebe i vršenje svoje delatnosti.\nIzuzetno, proizvođaču naoružanja i vojne opreme može se prodati naoružanje i vojna oprema na korišćenju koje ne pripada proizvodnom programu proizvođača ukoliko je namenjeno razvoju ili ispitivanju drugih sredstava iz proizvodnog programa.\nKupovinu naoružanja i vojne opreme iz člana 67. ovog zakona radi prodaje u inostranstvu može vršiti pravno lice upisano u Registar lica ovlašćenih za obavljanje poslova uvoza i izvoza naoružanja ivojne opreme.\nPravno lice iz stava 1. ovog člana može preuzeti kupljeno naoružanje i vojnu opremu radi prodaje u inostranstvu pod uslovom da je prethodno pribavilo dozvolu za izvoz i dozvolu za transport naoružanja i vojne opreme.\nProizvođač naoružanja i vojne opreme je dužan da vodi evidenciju o ostvarenom prometu naoružanja i vojne opreme.\nTransport naoružanja i vojne opreme se obavlja na osnovu odobrenja nadležnog organa.\nPri transportu naoružanja i vojne opreme preduzimaju se potrebne mere obezbeđenja.\nVlada posebnim aktomuređuje oblast transporta naoružanja i vojne opreme.\nNadzor nad primenjivanjem odredaba ovog zakona i na osnovu njega donetih propisa o proizvodnji i prometu naoružanja i vojne opreme kod proizvođača naoružanja i vojne opreme i kooperanta vrši Ministarstvo odbrane.\nU slučaju potrebe, Ministarstvo odbrane u vršenju nadzora sarađuje i sa drugim ministarstvima, organima i posebnim organizacijama nadležnim u odgovarajućoj oblasti.\nNadzorom se utvrđuje da li se proizvodnja naoružanja i vojne opreme, bezbednost, obezbeđenje i zaštita u proizvodnji naoružanja i vojne opreme, upravljanje ratnim materijalnim rezervama, promet i transport naoružanja i vojne opreme obavlja u skladu sa odredbama ovog i drugih zakona.\nZakonski zastupnik proizvođača i kooperanta proizvođača naoružanja i vojne opreme dužan je da ovlašćenom licu Ministarstva odbrane omogući vršenje nadzora.\nMinistarstvo odbrane vrši nadzor i u slučajevima kada postoji sumnja da proizvođač naoružanja i vojne opreme proizvodi naoružanje i vojnu opremu u oblasti za koju mu nije izdata dozvola.\nPrilikom vršenja nadzora sačinjava se izveštaj komisije o utvrđenom stanju sa predlogom mera za otklanjanje nepravilnosti ili nezakonitosti.\nIzveštaj iz stava 1. dostavlja se proizvođaču ili kooperantu proizvođača naoružanja i vojne opreme u roku od 15 dana od dana izvršenog nadzora.\nProizvođač ili kooperant proizvođača naoružanja i vojne opreme nad kojim je izvršen nadzor u obavezi je da sačini Plan otklanjanja nepravilnosti ili nezakonitosti i dostavi ga Ministarstvu odbrane na odobrenje u roku od 30 dana od dana izvršenog nadzora.\nProizvođaču ili kooperantu proizvođača naoružanja i vojne opreme koji nije u utvrđenom roku iz odobrenog Plana otklonio nepravilnosti ili nezakonitosti oduzima se dozvola za proizvodnju naoružanja i vojne opreme.\nProizvođač naoružanja i vojne opreme, kazniće se novčanom kaznom u visini od 250.000 do 500.000 dinara za privredni prestup, ako daje neistinite izjave ili dostavi isprave koje nisu verodostojne u postupku izdavanja dozvole, u skladu sa članom 19. ovog zakona;\nZa radnje iz stava 1. ovog člana kazniće se za privredni prestup i zakonski zastupnik proizvođača naoružanja i vojne opreme novčanom kaznom u iznosu od 25.000 do 50.000 dinara.\nProizvođač naoružanja i vojne opreme, kazniće se novčanom kaznom u visini od 500.000 do 750.000 dinara za privredni prestup, ako:\n1) bez prethodog odobrenja Ministarstva odbrane izvrši promenu namene, proizvodnih i tehnoloških celina u kapacitetima za proizvodnju naoružanja i vojne opreme, statusne i promene pravne forme (član 48.);\n2) ne obavesti Ministarstvo odbrane najkasnije u roku od 15 dana, pisanim putem, o svim bitnim promenama podataka koji su dostavljeni prilikom podnošenja zahteva za izdavanje dozvole za proizvodnju naoružanja i vojne opreme u skladu sa članom 52. ovog zakona;\n3) ne vodi evidenciju proizvedenog naoružanja i vojne opreme koja sadrži podatke o: vrsti, količini, serijskim brojevima, oznakama serija i drugim podacima od značaja za identifikaciju; kupcima i datumima isporuka i ne čuva je u roku propisanomu skladu sa članom 54. stav 1. ovog zakona.\nProizvođač naoružanja i vojne opreme, kazniće se novčanom kaznom u visini od 250.000 do 1.000.000 dinara za privredni prestup, ako ne sprovodi mere bezbednosti, obezbeđenja i zaštite u proizvodnji naoružanja i vojne opreme u skladu sa članom 29, 33. i 34. ovog zakona.\nProizvođač naoružanja i vojne opreme, kazniće se novčanom kaznom u visini od 500.000 do 1.500.000 dinara za privredni prestup, ako:\n1) otuđi ili uništi mašine i specijalnu opremu pribavljenu za potrebe proizvođača naoružanja i vojne opreme; tehnologiju, tehničku dokumentaciju za proizvodnju naoružanja i vojne opreme i specijalne alate izrađene u postupku osvajanja proizvodnje naoružanja i vojne opreme ili nad njima zasnuje sredstvo stvarnog obezbeđenja (član 50.);\n2) ne čuva overenu konstrukcionu i remontnu dokumentaciju za proizvodnju naoružanja i vojne opreme (član51. stav 1);\n3) vrši izmenu i dopunu konstrukcione i remontne dokumentacija za proizvodnju naoružanja i vojne opreme u svojini Republike Srbije i ustupa je trećim licima koja nisu kooperanti, bez prethodne saglasnosti Ministarstva odbrane (član51. stav 3);\nU slučaju ponovljenog privrednog prestupa iz člana 78. do 81. proizvođaču, zakonskom zastupniku i odgovornom licu proizvođača naoružanja i vojne opreme može se, uz novčanu kaznu, izreći i zaštitna mera zabrane obavljanja delatnosti proizvodnje naoružanja i vojne opreme u trajanju od šest meseci do tri godine, računajući od dana pravnosnažnosti odluke nadležnog organa.\nPrivredno društvo koje se bavi proizvodnjom naoružanja i vojne opreme dužno je da uskladi svoja opšta akta u skladu sa ovim zakonom u roku od godinu dana od dana stupanja na snagu ovog zakona.\nPrivrednom društvu iz stava 1. ovog člana, koje u propisanom roku ne uskladi svoja opšta akta sa odredbama ovog zakona, danom isteka roka od godinu dana od stupanja na snagu ovog zakona prestaju da važe prava iz pojedinačnih akata koja su doneli nadležni organi.\nVlada i drugi organi državne uprave će u roku od šest meseci od dana stupanja na snagu ovog zakona doneti podzakonska akta za njegovo sprovođenje.\nStupanjem na snagu ovoga zakona prestaje da važi Zakon o proizvodnji i prometu naoružanja i vojne opreme ("Službeni list SRJ", br. 41/96 i "Službeni glasnik RS", br. 85/2005).\nStupanjem na snagu ovog zakona prestaju da važe odredbe čl. 19. i 21. stav 1. i 3. Zakona o stranim ulaganjima ("Službeni list SRJ", br. 3/02 i 5/03, "Službeni list SCG", br. 1/2003 - Ustavna povelja i "Službeni glasnik RS", br. 107/2014 - dr. zakon).\nPropisi doneti za izvršenje Zakona o proizvodnji i prometu naoružanja i vojne opreme ("Službeni list SRJ", br. 41/96 i "Službeni glasnik RS", br. 85/2005) nastavljaju da se primanjuju ukoliko nisu suprotni odredbama ovog zakona do donošenja odgovarajućih propisa za izvršenje ovog zakona.\nUstavni osnov za donošenje ovog Zakona sadržan je u odredbama člana 97. stav 1. tač. 4, 6. i 9. Ustava Republike Srbije, kojima je između ostalog, predviđeno, da Republika Srbija uređuje i obezbeđuje odbranu i bezbednost Republike Srbije i njenih građana, sistem u oblasti ekonomskih odnosa sa inostranstvom, kao i proizvodnju, promet i prevoz oružja, otrovnih, zapaljivih, eksplozivnih, radioaktivnih i drugih opasnih materija.\nZakon o proizvodnji i prometu naoružanja i vojne opreme ("Službeni list SRJ", br. 41/96, "Sl. list SCG", br. 7/2005 - dr. zakon i "Sl. glasnik RS", br. 85/2005 - dr. zakon), donet je 1996. godine kada je i počela njegova primena. Predmetni Zakon je uređivao proizvodnju, promet i prevoz naoružanja i vojne opreme kao delatnost od opšteg interesa, planiranje mera bezbednosti, planiranje proizvodnje i prometa naoružanja i vojne opreme, kontrolu kvaliteta proizvodnje naoružanja i vojne opreme i druga pitanja od značaja za proizvodnju, promet i prevoz naoružanja i vojne opreme.\nOsnovni razlozi za donošenje novog zakona u ovoj oblasti su uspostavljanje stabilnog kontrolnog mehanizma u proizvodnji i prometu NVO, stvaranje pretpostavki za unapređenje oblasti proizvodnje i prometa NVO, potpunije definisanje pojmova koji pripadaju kategoriji naoružanje i vojna oprema i njihovo usklađivanje sa propisima EU, definisanje uslova i postupaka kojima se formira grupacija Odbrambena industrija Srbije, definisanje nivoa stranih ulaganja, privatizacije proizvođača naoružanja i vojne opreme, kao i načina rešavanja društvenog kapitala.\nPredloženim Nacrtom zakona unaprediće se normativne pretpostavke za ispunjenje osnovnog cilja - kontrola u oblasti proizvodnje i prometa naoružanja i vojne opreme radi ostvarivanja i zaštite odbrambenih, bezbednosnih, ekonomskih i spoljnopolitičkih interesa Republike Srbije, njenog međunarodnog kredibiliteta i integriteta. Donošenje novog zakona će doprineti jačanju mehanizama kontrole u segmentu planiranja mera bezbednosti, obezbeđenja i zaštite u proizvodnji naoružanja i vojne opreme, prava i obaveza proizvođača, usaglašenosti sa standardima i tehničkim propisima, izdavanja dozvole za proizvodnju naoružanja i vojne opreme, obezbeđenju šireg obima ovlašćenja nadležnih organa i stvaranje ambijenta za strana ulaganja i stvoriće uslove za unapređenje oblasti proizvodnje sa aspekta razvojnih i investicionih ulaganja.\nTekst Nacrta zakona je podeljen u četrnaest delova:\nPrvi deo sadrži uvodne odredbe;\nDrugi deo sadrži odredbe o proizvodnji naoružanja i vojne opreme u miru;\nTreći deo sadrži odredbe o izdavanju dozvole za proizvodnju naoružanja i vojne opreme;\nČetvrti deo sadrži odredbe o bezbednosti, obezbeđenju i zaštiti u proizvodnji naoružanja i vojne opreme;\nPeti deo sadrži odredbe o odbrambenoj industriji Srbije;\nŠesti deo sadrži odredbe o privatizaciji proizvođača naoružanja i vojne opreme;\nSedmi deo sadrži odredbe o pravima i obavezama proizvođača naoružanja i vojne opreme;\nOsmi deo sadrži odredbe o ocenjivanju usaglašenosti sa standardima i tehničkim propisima;\nDeveti deo sadrži odredbe o proizvodnji naoružanja i vojne opreme u ratnom i vanrednom stanju;\nDeseti deo sadrži odredbe o prometu naoružanja i vojne opreme u zemlji;\nJedanesti deo sadrži odredbe o transportu naoružanja i vojne opreme;\nDvanaesti deo sadrži odredbe o nadzoru;\nTrinaesti deo sadrži kaznene odredbe;\nČetrnaesti deo sadrži prelazne i završne odredbe.\nNacrt zakona o proizvodnji i prometu naoružanja i vojne opreme je usklađen sa odgovarajućim međunarodnim pravnim dokumentima i regulativom Evropske unije. Ne postoje propisi Evropske unije koji direktno uređuju materiju koja je predmet ovog zakona.\nČlanom 1. uređuje se predmet zakona, odnosno definiše primena zakona u oblasti proizvodnje i prometa naoružanja i vojne opreme u zemlji. Ovim članom se naglašava da se odredbe Nacrta zakona ne odnose na proizvodnju i promet sportskog i lovačkog oružja i municije, privrednih eksploziva, protivgradnih raketa i sredstava za vatromete što je obaveza ministra nadležnog za unutrašnje poslove da posebnim zakonom uredi tu oblast.\nČlan 2. definiše cilj koji donošenjem zakona treba da bude realizovan, a to je jača i efikasnija kontrola i unapređenje oblasti proizvodnje i prometa naoružanja i vojne opreme radi ostvarivanja i zaštite odbrambenih, bezbednosnih, ekonomskih i spoljnopolitičkih interesa Republike Srbije, njenog međunarodnog kredibiliteta i integriteta.\nČlan 3. sadrži definicije kojima se određuju značenja pojedinih pojmova koji su upotrebljeni u tekstu Nacrta zakona. Odredbe ovog člana treba da olakšaju primenu i razumevanje zakona i eliminišu potrebu njegovog naknadnog tumačenja.\nPod pojmom Naoružanje i vojna oprema obuhvaćena su ubojna, borbena i tehnička sredstva koja su utvrđena Nacionalnom kontrolnom listom naoružanja i vojne opreme, kao i postrojenja, oprema i druge stvari posebno izrađene ili prilagođene za vojnu namenu. Ova definicija je data u širem kontekstu zbog činjenice da prometu naoružanja i vojne opreme (detaljnija klasifikacija izvršena kroz Nacionalnu kontrolnu listu) prethodi proizvodnja NVO sa svim svojim fazama, uključujući izgradnju i opremanje kapaciteta za proizvodnju naoružanja i vojne opreme i izradu tehničke dokumentacije.\nU odnosu na raniji zakon, definicijom Proizvodnja naoružanja i vojne opreme je preciznije dat obuhvat, pa se uvode pored ranije prisutnih pojmova i: osvajanje tehnologija; ispitivanje i usavršavanje naoružanja i vojne opreme; demilitarizacija i utilizacija naoružanja i vojne opreme i izrada tehničke dokumentacije. Ovo je značajno zbog preciznijeg definisanja oblasti u kojoj se proizvođaču izdaje dozvola za proizvodnju naoružanja i vojne opreme.\nProizvođač naoružanja i vojne opreme mora biti pravno lice upisano u registar privrednih društava dok usluge u oblasti proizvodnje i prometa naoružanja i vojne opreme mogu vršiti i pravna i fizička lica.\nNacrtom zakona je data preciznija podela tri različita sistema koji postoje kod proizvođača naoružanja i vojne opreme: bezbednost proizvodnje naoružanja i vojne opreme, zaštita u proizvodnji naoružanja i vojne opreme i obezbeđenje proizvodnje naoružanja i vojne opreme.\nUodnosu na raniji zakon uvedena je definicija pojma Tehnička dokumentacija koja obuhvata tri različite kategorije dokumentacije: dokumentacija za izgradnju i opremanje kapaciteta za proizvodnju naoružanja i vojne opreme, tehnička dokumentacija za proizvodnju naoružanja i vojne opreme i dokumentacija za ispitivanje naoružanja i vojne opreme.\nUdefiniciji pojma Promet naoružanja i vojne opreme u zemlji pored kupovina i prodaja, uvodi se i novi pojam kupovina radi prodaje naoružanja i vojne opreme.\nČlan 4. propisuje vrste sredstava koje su obuhvaćene pojmom Naoružanje i vojna oprema. Intencija ovog člana jeste preciznije i sveobuhvatnije razvrstavanje naoružanja i vojne opreme što će značajno olakšati određivanje kategorija naoružanja i vojne opreme za koje se proizvođaču izdaje dozvola za proizvodnju naoružanja i vojne opreme. Novina u ovom članu je razvrstavanje vatrenog oružja za vojnu namenu na dve kategorije, zaključno sa kalibrom 15 mm i preko tog kalibra jer su u praksi prisutni projekti istraživanja i razvoja vatrenog oružja tog kalibra.\nTakođe, u naoružanje i vojnu namenu su svrstani pogonska i druga sredstva specijalno projektovana za eksploataciju i održavanje pojedinih kategorija naoružanja i vojne opreme, kapaciteti i sredstva za proizvodnju naoružanja i vojne opreme, kao i sredstva za vojnu namenu koja se koriste za upotrebu, rukovanje, čuvanje, skladištenje i održavanje naoružanja i vojne opreme što je novina u odnosu na prethodni Zakon.\nČlan 5. utvrđuje dokumenta strateškog planiranja na kojima se zasniva proizvodnja NVO u miru za potrebe Vojske Srbije i drugih snaga odbrane. U postupku izdavanja dozvole za proizvodnju naoružanja i vojne opreme jedan od kriterijuma koji će imati poseban značaj pri oceni ispunjenosti uslova za bavljenje proizvodnjom naoružanja i vojne opreme odnosi se na obim i stepen usklađenosti proizvodnje naoružanja i vojne opreme sa dokumentima strateškog planiranja.\nČlan 6. propisuje da ministarstva nadležna za odbranu i unutrašnje poslove i službe bezbednosti zaključuju ugovore o proizvodnji naoružanja i vojne opreme sa proizvođačima bez posredovanja trećih lica.\nČlan 7. propisuje da se proizvodnja naoružanja i vojne opreme za potrebe drugih državnih organa i organizacija, privrednih društava i drugih pravnih lica radi obavljanja njihove delatnosti vrši na osnovu ugovora koje ti pravni subjekti zaključe sa proizvođačima.\nČlan 8. definiše da su planovi proizvodnje za potrebe izvoza i ugovor zaključen između proizvođača naoružanja i vojne opreme i stranog kupca osnov za obavljanje proizvodnje naoružanja i vojne opreme za potrebe izvoza. Takođe, zakon predviđa da, osim proizvođača, ugovor o proizvodnji naoružanja i vojne opreme za potrebe izvoza, može zaključiti i pravno lice upisano u Registar lica ovlašćenih za obavljanje poslova uvoza i izvoza naoružanja i vojne opreme.\nČlan 9. propisana je obaveza proizvođača naoružanja i vojne opreme, koji koristi tehničku dokumentaciju u svojini Republike Srbije, da izvrši naknadu po osnovu ekonomskog iskorišćavanja (rojaliti) za naoružanje i vojnu opremu proizvodenu za potrebe izvoza, a visina naknade se utvrđuje ugovorom između proizvođača i ovlašćenog organa nosioca prava svojine (ustanova Ministarstva odbrane koja polaže pravo intelektualne svojine nad tehničkom dokumentacijom). Osnovni kriterijum za utvrđivanje visine naknade je složenost i nivo tehnološke razvijenosti naoružanja i vojne opreme.\nČlan 10. omogućava strano ulaganje i ostvarivanje ekonomskih interesa u oblasti proizvodnje naoružanja i vojne opreme.\nČlanom 11. uvodi se novina kojom je omogućeno stranom ulagaču, kao većinskom vlasniku, da se upiše u Registar proizvođača naoružanja i vojne opreme pod uslovima propisanim ovim zakonom.\nRaniji Zakon o proizvodnji i prometu naoružanja i vojne opreme nije uređivao segment koji se odnosi na strano ulaganje već je to pitanje regulisano Zakonom o stranim\nulaganjima ("Sl. list SRJ", br. 3/2002 i 5/2003 i "Sl. List SCG", br. 1/2003 - Ustavna povelja) koji stranog ulagača iz člana 19. uslovljava da ne može steći pravo većinskog učešća u upravljanju privrednim društvom.\nOdredbama ovog člana Nacrta zakona omogućeno je stranom ulagaču da postane većinski vlasnik kapitala u privrednom društvu upisanom u Registar proizvođača naoružanja i vojne opreme, čime se otklanja smetnja u pogledu učešća stranog kapitala u upravljanju društvom. Izuzetak je napravljen kod proizvođača naoružanja i vojne opreme koji pripadaju grupaciji Odbrambena industrija Srbije što je detaljnije obrazloženo u petom delu koji sadrži odredbe o odbrambenoj industriji Srbije. Društvo dokazuje strukturu vlasništva izvodom o registraciji privrednog subjekta koji se pribavlja od Agencije za privredne registre (obavezna za sva društva) i jedinstvenom listom akcionara koja se dobija iz Centralnog registra depo i kliring hartija od vrednosti, za akcionarska društva.\nČlanom 12. propisana je obaveza stranom ulagaču da podnese zahtev Ministarstvu odbrane radi pribavljanja saglasnosti za ulaganje kapitala u kome se iskazuje interes za neki od vidova ulaganja: osnivanja privrednog društva za proizvodnju naoružanja i vojne opreme, kupovina kapaciteta za proizvodnju naoružanja i vojne opreme od drugog proizvođača ili proširenja postojećih kapaciteta za proizvodnju naoružanja i vojne opreme. Strani ulagač uz zahtev za pribavljanje saglasnosti za strano ulaganje, dostavlja elaborat kojim se definiše vrsta i obim ulaganja, proizvodni program, koje nove tehnologija bi se primenjivale, nabavka potrebne opreme, prava intelektualne svojine i detaljnije razrađuje program proizvodnje kojim se garantuje da će primenjeni tehnološki proces proizvodnje ispunjavati zahteve u pogledu zaštite životne sredine. Ukoliko se radi o stranom ulaganju u postojeće kapacitete za proizvodnju naoružanja i vojne opreme Vlada posebnom odlukom određuje način izbora i uslove koje mora da ispunjava strateški investitor, kao i model strateškog partnerstva. Prilikom definisanja uslova, prednost kod stranih ulaganja imaju oni strani ulagači koji se već bave proizvodnjom naoružanja i vojne opreme i poseduju neophodne tehnološke sposobnosti kao strateški investitiri.\nČlan 13. propisuje da Vlada na predlog Ministarstva odbrane donosi odluku po zahtevu starnog ulagača u roku od 120 dana od dana prijema zahteva. Ministarstvo odbrane, u postupku odlučivanja po zahtevu stranog ulagača, pribavlja mišljenja resornih ministarstava i posebnih organizacija u pogledu uticaja stranog ulaganja na nacionalnu i javnu bezbednost, odbranu, ekonomiju, unutrašnje i spoljne poslove Republike Srbije, priprema usaglašen predlog i dostavlja Vladi na odlučivanje.\nČlan 14. propisuje obavezu da zakonski zastupnik proizvođača naoružanja i vojne opreme mora biti državljanin Republike Srbije sa prebivalištem na teritoriji Republike Srbije. Ovaj član omogućava da država koristi institucionalne mehanizme u zaštiti svojih interesa.\nČlan 15. utvrđuje da se proizvodnjom naoružanja i vojne opreme mogu baviti samo privredna društva kojima je izdata dozvola za proizvodnju naoružanja i vojne opreme\ni koja su upisana u Registar proizvođača naoružanja i vojne opreme. Upis u Registar vrši nadležni organ Ministarstva odbrane po službenoj dužnosti nakon donošenja rešenja ministra odbrane kojim se izdaje dozvola za proizvodnju naoružanja i vojne opreme u određenoj oblasti. Namera je da se proizvodnjom naoružanja i vojne opreme bave ona privredna društva koja poseduju proizvodne kapacitete i koja su kadrovski, materijalno i tehnološki osposobljena za proizvodnju naoružanja i vojne opreme NVO. Odredbama ovog člana treba da se spreči proizvodnja naoružanja i vojne opreme bez dozvole za šta su predviđene i odgovarajuće kaznene odredbe.\nČlanom 16. definiše se rok važenja dozvole za proizvodnju naoružanja i vojne opreme do 5 godina i isti se može produžiti u ponovljenoj proceduri. Dosadašnji Zakon nije predviđao ograničavanje perioda na koji se izdaje dozvola za proizvodnju naoružanja i vojne opreme, ali je praksa nalagala potrebu definisanja vremenskog perioda važenja dozvole i, u vezi s tim, periodičnog sticanja uvida u proizvodne kapaciteta proizvođača prema dinamici koja se utvrđuje na osnovu stanja kapaciteta za proizvodnju naoružanja i vojne opreme i postugnutih poslovnih rezultata.\nČlan 17. propisuje da dozvolu za proizvodnju naoružanja i vojne opreme može dobiti privredno društvo koje ispunjava uslove u pogledu kapaciteta za proizvodnju naoružanja i vojne opreme, tehničke, tehnološke i kadrovske osposobljenosti, sposobnosti za obezbeđenje kvaliteta naoružanja i vojne opreme, bezbednosti, obezbeđenja i zaštite u proizvodnji naoružanja i vojne opreme. Ispunjenost uslova se dokazuje dokumentacijom koju privredno društvo dostavlja uz zahtev za izdavanje dozvole za proizvodnju naoružanja i vojne opreme, kao i uvidom komisije Ministarstva odbrane u stanje proizvodnih kapaciteta društva i primenu mera opisanih u dostavljenoj dokumentaciji.\nČlan 18. propisuje obavezu donošenja posebnog akta ministra odbrane kojim se uređuju kriterijumi za ocenu ispunjenosti uslova za proizvodnju naoružanja i vojne opreme. Ovim aktom definisaće se kriterijumi za ocenu ispunjenosti uslova za proizvodnju naoružanja i vojne opreme, njihove ponderisane vrednosti, broj bodova koji se može osvojiti u skladu sa tim kriterijumima i raspon bodova koji opredeljuje dužinu perioda na koji se izdaje dozvola za proizvodnju naoružanja i vojne opreme. Kriterijumi će obuhvatiti usklađenost proizvodnog programa sa planovima opremanja Vojske Srbije i drugih snaga odbrane, pravo vlasništva nad kapacitetima za proizvodnju, obim i tehnološki nivo kapaciteta za proizvodnju, broj i kvalifikacija kadrova, ispunjavanje obaveza prema državnim organima, finansijske pokazatelje poslovanja, sposobnost za ispunjenje zahteva za kvalitet, bezbednost proizvodnje naoružanja i vojne opreme, zaštitu u proizvodnji naoružanja i vojne opreme, obezbeđenje proizvodnje naoružanja i vojne opreme i druge faktore od značaja za oblast proizvodnje naoružanja i vojne opreme.\nČlan 19. propisuje obavezu privrednog društva da uz zahtev priloži potrebnu dokumentaciju. Sva dokumentacija koju izdaje društvo mora biti potpisana od strane zakonskog zastupnika i overena pečatom privrednog društva. Dokumentacija koju\nizdaju ovlašćeni državni organi mora biti overena i dostavljena u vidu kopije uz mogućnost sticanja uvida u originalna akta na zahtev komisije.\nPrivredna društva su dužna da dostave osnivački akt i statut društva u trenutku osnivanja (samo za akcionarska društva shodno važećem Zakonu o privrednim društvima), te kasnije izmene ovih akata. Prethodnim zakonom je tražen izvod iz sudskog registra koji je postojao u vreme pisanja zakona, dok Nacrt novog zakona predviđa Izvod iz registra privrednih subjekata koji daje Agencija za privredne registre što je usklađeno sa aktuelnom pravnom regulativom.\nZa razliku od prethodnog zakona ovaj Nacrt sadrži dodatne obaveze zakonskog zastupnika koje se odnose na predlog proizvodnog programa za period od 5 godina i dokaz o izvršenoj uplati republičke administrativne takse. Predlogom proizvodnog programa od pet godina, društvo iskazuje viziju i spremnost za dugoročno održivo poslovanje i planiranje razvojnih i investicionih projekata.\nNovina je da se od zakonskog zastupnika traži Izjava o prihvatanju nadzora nad proizvodnjom naoružanja i vojne opreme, kojom se daju ovlašćenja nadležnoj komisiji da izvrši uvid u dokumentaciju i kapacitete za proizvodnju privrednog društva u postupku izdavanja dozvole i u bilo koje drugo vreme shodno ukazanoj potrebi.\nTakođe, novina je obaveza privrednog društva da uz zahtev dostavi i pregled naoružanja i vojne opreme proizvodene po prethodno izdatim dozvolama za proizvodnju (ili u prethodnom periodu za privredna društva iz grupacije Odbrambena industrija Srbije kojima nije izdavana dozvola za proizvodnju) i izjavu o svojini nad tehničkom dokumentacijom za proizvodnju naoružanja i vojne opreme u cilju sprovođenja postupka naknade po osnovu ekonomskog iskorišćavanja (rojaliti) za koje proizvođač naoružanja i vojne opreme koristi tehničku dokumentaciju u svojini Republike Srbije.\nNacrtom novog zakona definisana je obaveza privrednog društva da uz zahtev za izdavanje dozvole za proizvodnju naoružanja i vojne opreme dostavi i dokumenat o sposobnosti za sprovođenje mera industrijske bezbednosti što nije bilo prisutno u prethodnom zakonu. Ovim dokumentom se prezentuje sposobnost privrednog društva u pogledu ispunjenosti organizacionih i tehničkih uslova za zaštitu tajnosti podataka.\nČlan 20. propisuje obavezu privrednog društva koje je podnelo zahtev za izdavanje dozvole za proizvodnju naoružanja i vojne opreme u oblasti demilitarizacije naoružanja i vojne opreme da, pored dokumentacije predviđene u članu 19. Zakona, priloži i elaborat o ispunjenosti uslova za demilitarizaciju naoružanja i vojne opreme.\nČlan 21. reguliše donošenje rešenje o izdavanju dozvole za proizvodnju naoružanja i vojne opreme, u roku od 60 dana od dana podnošenja zahteva, podnosiocu zahteva koji je uz zahtev priložio potrebnu dokumentaciju i kod koga je utvrđeno da su ispunjeni svi\nuslovu u pogledu kapaciteta za proizvodnju naoružanja i vojne opreme, tehničke, tehnološke i kadrovske osposobljenosti, sposobnosti za obezbeđenje kvaliteta naoružanja i vojne opreme, bezbednosti, obezbeđenja i zaštite u proizvodnji naoružanja i vojne opreme.\nSvako rešenje se sastoji od preambule, izreke i obrazloženja. U preambuli se navodi naziv privrednog društva, zakonski zastupnik, zahtev i oblast za koju se traži dozvola. U izreci se precizira oblast za koju se izdaje dozvola i vremenski period na koji se izdaje. U obrazloženju se navode osnovni podaci o društvu, dokumentacija na osnovu koje se donosi rešenje, sastav komisije koja je izvršila uvid, stav Vojnobezbednosne agencije, kratko obrazloženje zašto se izdaje dozvola, prava i obaveze društva i klauzula da je rešenje konačno.\nČlan 22. predviđa mogućnost donošenja rešenja o odbijanju zahteva u slučaju da podnosilac zahteva ne pribavi potrebne dokaze i ne ispuni neki od uslova u pogledu kapaciteta za proizvodnju naoružanja i vojne opreme, tehničke, tehnološke i kadrovske osposobljenosti, sposobnosti za obezbeđenje kvaliteta naoružanja i vojne opreme, bezbednosti, obezbeđenja i zaštite u proizvodnji naoružanja i vojne opreme, a u ostavljenom roku od 90 dana ne otkloni utvrđene nedostake. Ponovni zahtev za izdavanje dozvole za proizvodnju naoružanja i vojne opreme privredno društvo može podneti najranije šest meseci od dana donošenja rešenja o odbijanju zahteva\nU slučajevima kada prvobitno dostavljena dokumentacija nije ispravna ili je nekompletna, komisija određena za sprovođenje postupka izdavanja dozvole za proizvodnju naoružanja i vojne opreme pokreće dalju proceduru nakon kompletiranja ili korekcije dostavljene dokumentacije. Ukoliko privredno društvo ne izvrši potrebna kompletiranja ili korekcije dostavljene dokumentacije ili ne ispuni neki od uslova u ostavljenom roku od 90 dana, zahtev mu se odbija.\nČlan 23. definiše mogućnost traženja mišljenja drugih državnih organa u postupku odlučivanja po zahtevu za izdavanje dozvole za proizvodnju naoružanja i vojne opreme. Ukoliko se na instaliranim kapacitetima za proizvodnju naoružanja i vojne opreme proizvodi sportsko i lovačko oružje i municija, privredni eksplozivi, protivgradne rakete i sredstva za vatromete, nadležni organ Ministarstvo odbrane u postupku odlučivanja po zahtevu za izdavanje dozvole za proizvodnju naoružanja i vojne opreme može angažovati ovlašćeno lice ministarstva nadležnog za unutrašnje poslove.\nČlan 25. definiše najkraći rok od jedne godine od datuma donošenja rešenja o oduzimanju dozvole, u kome proizvođač naoružanja i vojne opreme kojem je oduzeta dozvola za proizvodnju naoružanja i vojne opreme, ne može podneti zahtev za ponovno izdavanje dozvole.\nČlan 26. utvrđuje da se u postupku izdavanja dozvole primenjuje opšti upravni postupak na sve ono što ovim zakonom nije drukčije određeno.\nČlan 27. propisuje formiranje evidencije o izdatim i oduzetim dozvolama za proizvodnju naoružanja i vojne opreme i odbijenim zahtevima za izdavanje dozvole koja se vodi u Ministarstvu odbrane.\nČlan 28. definiše donošenje podzakonskog akta od strane ministra odbrane kojim se propisuje način izdavanja i izgled obrasca dozvole za proizvodnju naoružanja i vojne opreme i način vođenja evidencije o izdatim i oduzetim dozvolama za proizvodnju naoružanja i vojne opreme i odbijenim zahtevima. Dozvola za proizvodnju naoružanja i vojne opreme je novina u odnosu na prethodni zakon i izdaje se onom privrednom društvu koje je u toku godine dobilo Rešenje o izdavanju dozvole po sprovedenoj proceduru utvrđenoj ovim zakonom. Predviđa se mogućnost dodele dozvola na prigodnoj svečanosti krajem tekuće godine svim privrednim društvima koja su u toku te godine dobila rešenje o izdavanju dozvole.\nČlan 29. definiše obavezu proizvođača naoružanja i vojne opreme da ima i sprovodi Plan bezbednosti proizvodnje naoružanja i vojne opreme na koji se pribavlja saglasnost Ministarstva odbrane. Plan bezbednosti sadrži sledeće ključne elemente:\n1)procenu ugroženosti kapaciteta za proizvodnju naoružanja i vojne opreme;\n2)mere bezbednosti i zaštite i način njihovog sprovođenja;\n3)mere i postupke koji se preduzimaju u slučaju vanrednog događaja nastalog prilikom proizvodnje, prometa i transporta naoružanja i vojne opreme.\nU okviru mera bezbednosti i zaštite i načina njihovog sprovođenja razrađuje se deo koji se odnosi na industrijsku bezbednost sa aspekta ispunjenja organizacionih i tehničkih uslova za zaštitu tajnosti podataka.\nČlan 30. uređuje obavezu proizvođača naoružanja i vojne opreme da prijem lica u radni odnos vrši na osnovu opštih uslova o zasnivanju radnog odnosa i posebnih uslova u pogledu bezbednosti ljudi i imovine. U vezi s tim, radna mesta na kojima se obavljaju poslovi i zadaci sa posebnim uslovima u pogledu bezbednosti ljudi i imovine utvrđuju se opštim aktom proizvođača naoružanja i vojne opreme i zahtevaju vršenje bezbednosne provere na osnovu propisa kojima se uređuje pristup tajnim podacima.\nČlan 31. utvrđuje obavezu proizvođača naoružanja i vojne opreme da se za lice koje se prima ili je već u radnom odnosu kod proizvođača, na radnom mestu na kome se obavljaju poslovi i zadaci sa posebnim uslovima, vrši bezbednosna provera po sledećem:\n4)odgovarajuća bezbednosna provera ukoliko lice ima mogućnost pristupa tajnim podacima;\n5)osnovna bezbednosna provera, u skladu sa zakonom koji uređuje tajnost podataka, ukoliko lice obavlja poslove i zadatke koji podrazumevaju rad sa ubojnim sredstvima i opasnim materijama.\nBezbednosna provera obuhvata i lica kod kooperanta ili vršioca usluga ukoliko izvršenje njihovih ugovornih obaveza podrazumeva pristup tajnim podacima.\nČlan 32. utvrđuje obavezu Ministarstva odbrane da vodi Evidenciju kapaciteta za proizvodnju naoružanja i vojne opreme na osnovu podataka iz Elaborata o kapacitetima za proizvodnju i tehničkoj i tehnološkoj osposobljenosti koji se dostavlja uz zahtev za izdavanje dozvole za proizvodnju naoružanja i vojne opreme. Navedena evidencija predstavlja tajni podatak koji se čuva i koristi u skladu s propisima kojima se uređuje tajnost podataka. Takođe, ovaj član definiše koji podaci u vezi sa proizvodnjom naoružanja i vojne opreme se smatraju tajnim podacima.\nČlan 33. utvrđuje obavezu proizvođača naoružanja i vojne opreme da ima Elaborat o zaštiti u proizvodnji naoružanja i vojne opreme i da sprovodi mere i postupke zaštite u proizvodnji naoružanja i vojne opreme. Ovim članom je definisan pregled dokumenata koji ulaze u sastav Elaborata o zaštiti u proizvodnji naoružanja i vojne opreme. Komisija Ministarstva odbrane u postupku nadzora kontroliše posedovanje sertifikata ili potvrde ovlašćenog državnog organa o usaglašenosti sa propisima koji regulišu način izrade i sadržaj dokumenata koji ulaze u sastav Elaborata o zaštiti u proizvodnji naoružanja i vojne opreme.\nČlan 34. utvrđuje obavezu proizvođača naoružanja i vojne opreme da ima Elaborat o obezbeđenju proizvodnje naoružanja i vojne opreme i da sprovodi mere i postupke obezbeđenja proizvodnje naoružanja i vojne opreme izrade.\nČlan 35. propisuje šta je potrebno da Elaborat o obezbeđenju proizvodnje naoružanja i vojne opreme naročito sadrži.\nČlan 36. predviđa mogućnost da Ministarstvo odbrane, u realizaciji programa opremanja od posebnog interesa za sistem odbrane, može pribavljati za potrebe proizvođača naoružanja i vojne opreme: mašine i specijalnu opremu; tehnologije, tehničku dokumentaciju za proizvodnju naoružanja i vojne opreme i specijalne alate u postupku osvajanja proizvodnje naoružanja i vojne opreme. Pregled navedenih potreba je sastavni deo Plana pribavljanja mašina, opreme, specijalnih alata, tehnologije i tehničke dokumentacije za proizvodnju naoružanja i vojne opreme za potrebe mira, ratnog i vanrednog stanja u okviru Elaborata o obezbeđenju proizvodnje naoružanja i vojne opreme.\nČlan 37. definiše da su pribavljene mašine i specijalna oprema, tehnologije, tehnička dokumentacija za proizvodnju naoružanja i vojne opreme i specijalni alati svojina Republike Srbije i da imaju status naoružanja i vojne opreme date na korišćenje sa ili bez nadoknade. Aktom kojim se uređuje oblast materijalanog poslovanja i raspolaganja sredstvima u Ministarstvu odbrane propisuje se način evidentiranja mašina i specijalne opreme, tehnologije, tehničke dokumentacije za proizvodnju naoružanja i vojne opreme i specijalnih alata datih na korišćenje proizvođaču naoružanja i vojne opreme.\nČlan 38. propisuje da grupaciji "Odbrambena industrija Srbije" pripada proizvođač naoružanja i vojne opreme, čiji je većinski osnovni kapital državni pod uslovima definisanim u Nacrtu zakona.\nTakođe, Nacrt zakona definiše da strano ulaganje kod proizvođača naoružanja i vojne opreme koji pripadaju grupaciji "Odbrambena industrija Srbije" može biti do 49% vrednosti kapitala, pri čemu jedan strani ulagač ne može imati više od 15% učešća u kapitalu. Ovo je izuzetak u odnosu na ostale proizvođače naoružanja i vojne opreme kod kojih starni ulagač može imati većinsko vlasništvo.\nČlan 39. reguliše da će Vlada posebnim aktom propisati uslove i postupak formiranja, pripadnost, način upravljanja i druga pitanja od značaja za rad i funkcionisanje grupacije "Odbrambena industrija Srbije".\nČlan 40. definiše da Vlada, na predlog Ministarstva odbrane, donosi Program razvoja kapaciteta za proizvodnju naoružanja i vojne opreme koji pripadaju proizvođačima iz grupacije "Odbrambena industrija Srbije" u roku od šest meseci od dana stupanja na snagu ovog zakona. Na predlog Programa Ministarstvo odbrane pribavlja saglasnost ministarstva nadležnog za poslove finansija, privrede i nauke i tehnološkog razvoja. Cilj Programa je definisanje i razvoj bazičnih i specifičnih vojnih tehnologija kojima se podiže tehnološki novo proizvođača i stvaraju uslovi za zadovoljenje potreba sistema odbrane i povećanje izvoznog potencijala.\nČlan 41. reguliše učešće Vojnobezbednosne agencije, pored drugih nadležnih organa, u bezbednosnoj i kontraobaveštajnoj zaštiti proizvodnje naoružanja i vojne opreme kod proizvođača koji pripadaju grupaciji "Odbrambena industrija Srbije" u skladu sa zakonima koji uređuju položaj te agencije u sistemu bezbednosti Republike Srbije.\nČlan 42. reguliše da se bez prethodne saglasnosti Ministarstva odbrane ne može sprovesti postupak privatizacije proizvođača naoružanja i vojne opreme koji pripadaju grupaciji "Odbrambena industrija Srbije", a bez prethodnog mišljenja Ministarstva odbrane ne može sprovesti postupak privatizacije ostalih proizvođača naoružanja i vojne opreme. Obezbeđenjem saglasnosti, odnosno mišljenja Ministarstva odbrane utvrđena je mogućnost da se postupak privatizacije sprovodi u skladu sa odredbama zakona kojim se uređuje privatizacija.\nČlan 43. utvrđuje mogućnost da Republika Srbija preuzme vlasnička prava na društvenom kapitalu u privrednom društvu koje posluje društvenim kapitalom i pripada grupaciji "Odbrambena industrija Srbije", u skladu sa posebnim aktom Vlade.\nIsti član reguliše da se preuzimanje vlasničkih prava na društvenom kapitalu vrši uz naknadu društvu, pri čemu se posebnim aktom Vlade utvrđuje način preuzimanja i visina naknade. Proizvođač naoružanja i vojne opreme koji pripada grupaciji "Odbrambena industrija Srbije" ima obavezu da sredstva dobijena iz naknade\nupotrebi za unapređenje svojih kapaciteta po Programu razvoja kapaciteta za proizvodnju naoružanja i vojne opreme koji donosi Vlada u skladu sa ovim Zakonom.\nUkoliko Republika Srbija nije preuzela vlasnička prava na društvenom kapitalu u roku od 12 meseci od dana stupanja na snagu ovog zakona postupak privatizacije društvenog kapitala kod privrednog društva registrovanog za proizvodnju naoružanja i vojne opreme sprovodi se u skladu sa odredbama zakona kojim se uređuje privatizacija.\nČlan 44. predviđa mogućnost prenosa obaveza za proizvodnju naoružanja i vojne opreme sa proizvođača naoružanja i vojne opreme na kooperante i vršioce usluga u zemlji i inostranstvu na osnovu zaključenog ugovora o kooperaciji. Za vreme trajanja ugovora o kooperaciji proizvođač naoružanja i vojne opreme ima obavezu da kontroliše izvršenje prenetih obaveza za proizvodnju naoružanja i vojne opreme kod kooperanta i vršioca usluga, a Ministarstvo odbrane ima pravo i obavezu da kontroliše primenu ovog zakona kod kooperanata i vršioca usluga.\nČlan 45. propisuje obavezu proizvođača naoružanja i vojne opreme, kooperanta i vršioca usluga, da čuva naoružanje i vojnu opremu i tehničku dokumentaciju za proizvodnju naoružanja i vojne opreme, da spreči nestanak ili oštećenje naoružanja i vojne opreme i odavanje tajnih podataka i da u slučaju nestanka ili oštećenja naoružanja i vojne opreme, dela tehničke dokumentacije ili odavanja tajnih podataka, odmah obavesti Ministarstvo odbrane i druge nadležne državne organe.\nČlan 46. propisuje obavezu proizvođača naoružanja i vojne opreme da održava kapacitete za proizvodnju naoružanja i vojne opreme u trajnoj proizvodnoj sposobnosti, a izuzetno u rokovima utvrđenim ugovorom za proizvodnju naoružanja i vojne opreme i delova, sklopova i opreme za održavanje naoružanja i vojne opreme. Takođe, propisuje obavezu proizvođača naoružanja i vojne opreme koji izgubi proizvodnu sposobnost, iz razloga koji se nisu mogli predvideti, da bez odlaganja obavesti Ministarstvo odbrane i predviđa mogućnost da Ministarstvo odbrane odobri preorijentaciju proizvodnje na druge programe, da donese rešenje o prestanku proizvodnje na tim kapacitetima ili, izuzetno, ako je to u odbrambenom interesu, da ugovori delimično finansiranje troškova održavanja kapaciteta za proizvodnju naoružanja i vojne opreme.\nČlan 47. definiše mogućnost izvršenja promene namene proizvodnih i tehnoloških celina u kapacitetima za proizvodnju naoružanja i vojne opreme, statusne promene i promene pravne forme kod proizvođača naoružanja i vojne opreme koji su prethodno dobili odobrenje od Ministarstva odbrane.\nČlan 48. propisuje obavezu proizvođača naoružanja i vojne opreme koji pripada grupaciji "Odbrambena industrija Srbije" da pre pokretanja postupka promene vlasničke strukture pribavi saglasnost Ministarstva odbrane.\nČlan 49. utvrđuje da predmet prinudnog izvršenje ne mogu biti instalirani kapaciteti za proizvodnju naoružanja i vojne opreme, proizvedeno naoružanje i vojna oprema, poluproizvodi, sklopovi, delovi, reprodukcioni materijal, sirovine, novčana sredstva obezbeđena za te namene i druge stvari za proizvodnju naoružanja i vojne opreme bez prethodne saglasnosti Ministarstva odbrane.\nČlan 50. utvrđuje da se mašine i specijalna oprema, tehnologije, tehnička dokumentacija za proizvodnju naoružanja i vojne opreme i specijalni alati pribavljeni od strane Ministarstva odbrane, ne mogu otuđiti ili uništiti bez saglasnosti Ministarstva odbrane, ne može se nad njima steći pravo svojine održajem niti se može zasnovati drugo sredstvo stvarnog obezbeđenja.\nČlan 51. propisuje obavezu proizvođača naoružanja i vojne opreme da čuva overenu konstrukcionu i remontnu dokumentaciju za proizvodnju naoružanja i vojne opreme ako je u svojini Republike Srbije ili ako je u svojini proizvođača naoružanja i vojne opreme, a proizvedeno naoružanje i vojna oprema se koristi za potrebe Ministarstva odbrane. Ovim članom je utvrđena obaveza Ministarstva odbrane da propiše način i postupak overe navedene konstrukcione i remontne dokumentacije. Propisano je, takođe, da proizvođač naoružanja i vojne opreme ne može vršiti izmenu i dopunu konstrukcione i remontne dokumentacija u svojini Republike Srbije i njeno ustupanje trećim licima bez prethodne saglasnosti Ministarstva odbrane.\nČlan 52. propisuje obavezu proizvođača naoružanja i vojne opreme da, pisanim putem, obavesti Ministarstvo odbrane o svim bitnim promenama podataka koji su dostavljeni prilikom podnošenja zahteva za izdavanje dozvole za proizvodnju naoružanja i vojne opreme bez odlaganja, a najkasnije u roku od 15 dana od nastanka promene.\nČlan 53. definiše obavezu obavljanja proizvodnje naoružanja i vojne opreme prema tehničkoj dokumentaciji za proizvodnju konkretnog naoružanja i vojne opreme, prema standardima odbrane i drugim važećim standardima. Takođe, data je mogućnost proizvodnje naoružanje i vojne opreme i za potrebe izvoza prema tehničkoj dokumentaciji stranog kupca.\nČlan 54. definiše obavezu proizvođača naoružanja i vojne opreme da vodi i trajno čuva evidenciju proizvedenog naoružanja i vojne opreme koja sadrži podatke o: vrsti, količini, serijskim brojevima, oznakama serija i drugim podacima od značaja za identifikaciju; kupcima i datumima isporuka.\nOvim članom je definisana obaveza proizvođača naoružanja i vojne opreme nad kojim je sproveden postupak stečaja ili likvidacije da evidenciju proizvedenog naoružanja i vojne opreme preda Ministarstvu odbrane, kao i da na zahtev nadležnog državnog organa, omogući pristup podacima iz evidencije proizvedenog naoružanja i vojne opreme uz prethodno pribavljeno odobrenje Ministarstva odbrane.\nČl. 55.-56. definiše da ocenjivanje usaglašenosti sa standardima i tehničkim propisima obuhvata usaglašenost sistema menadžmenta, procesa i proizvedenog naoružanja i vojne opreme pri čemu ocenjivanje usaglašenosti sistema menadžmenta i procesa sa standardima i tehničkim propisima sprovodi organ Ministarstva odbrane nadležan za obezbeđenje kvaliteta ili organ akreditovan od strane Akreditacionog tela Srbije.\nČlan 57. utvrđuju obavezu proizvođača naoružanja i vojne opreme da pribavi potvrdu o kontroli usaglašenosti naoružanja i vojne opreme proizvedenog za potrebe Ministarstva odbrane i kupaca u zemlji, pri čemu kontrolu usaglašenosti proizvedenog naoružanja i vojne opreme i izdavanje Potvrde o kontroli usaglašenosti sprovodi organ Ministarstva odbrane nadležan za obezbeđenje kvaliteta.\nČlan 58. propisuje obavezu proizvođača naoružanja i vojne opreme da za naoružanje i vojnu opremu koje je osvojeno sopstvenim razvojem, a proizvodi se za potrebe Ministarstva odbrane i kupaca u zemlji, pored Potvrde o kontroli usaglašenosti pribavi i dokaz o usaglašenosti sa zahtevima kvaliteta naoružanja i vojne opreme koji daje organ Ministarstva odbrane nadležan za ispitivanje naoružanja i vojne opreme.\nČlan 59. utvrđuje obavezu da ministar odbrane posebnim aktom propiše način utvrđivanja usaglašenosti sistema menadžmenta, procesa i proizvedenog naoružanja i vojne opreme.\nČlan 60. predviđa mogućnost da se proizvodnjom naoružanja i vojne opreme, u slučaju ratnog i vanrednog stanja, pored proizvođača naoružanja i vojne opreme, mogu baviti i druga privredna društva koje odredi Vlada na predlog Ministarstva odbrane.\nČlan 61. definiše obezbeđenje potrebnih ratnih materijalnih rezervi za proizvodnju naoružanja i vojne opreme u ratnom i vanrednom stanju u skladu sa odredbama zakona kojim se ova oblast uređuje, pri čemu se sredstva za finansiranje ratnih materijalnih rezervi obezbeđuju iz budžeta Republike Srbije.\nČlan 62. definiše obavezu da Vlada na predlog Ministarstva odbrane donese potrebne propise kojima se uređuje formiranje, prostorni razmeštaj, korišćenje i obnavljanje ratnih materijalnih rezervi za proizvodnju naoružanja i vojne opreme.\nČlan 63. predviđa mogućnost da, za vreme trajanja ratnog i vanrednog stanja, Ministarstvo odbrane donese odluku na osnovu koje se kapaciteti za proizvodnju naoružanja i vojne opreme, sirovine, reprodukcioni materijal i druga sredstva za rad proizvođača naoružanja i vojne opreme, daju drugom privrednom društvu radi organizovanja proizvodnje naoružanja i vojne opreme u ratnom i vanrednom stanju.\nČlan 64. propisuje da promet naoružanja i vojne opreme u zemlji mogu da vrše: organi i organizacije Republike Srbije; proizvođači naoružanja i vojne opreme, kooperanti i vršioci usluga; pravna lica registrovana za obavljanje poslova uvoza i\nizvoza naoružanja i vojne opreme; privredni subjekti i fizička lica koja se u skladu sa zakonom bave prometom oružja i municije na osnovu odobrenja izdatog od ministarstva nadležnog za unutrašnje poslove.\nČlan 65. definiše da se promet naoružanja i vojne opreme u zemlji vrši za potrebe: odbrane i bezbednosti; proizvodnje naoružanja i vojne opreme; kupovine radi prodaje u inostranstvu; kupovine radi prodaje u zemlji i pružanja usluga privatnog i fizičko-tehničkog obezbeđenja.\nČlan 66. definiše da promet naoružanja i vojne opreme u zemlji obuhvata promet naoružanja i vojne opreme koje je proizvedeno za potrebe ministarstva nadležnog za poslove odbrane, drugih državnih organa i organizacija, privrednih društava i drugih pravnih lica radi obavljanja njihove delatnosti i za potrebe izvoza; koje je na korišćenju kod organa i organizacija Republike Srbije i koje je obuhvaćeno zakonom kojim se uređuje oružje i municija.\nČl. 67.-69. definišu mogućnost prodaje u zemlji i inostranstvu naoružanja i vojne opreme u svojini Republike Srbije, a na korišćenju u ministarstvu nadležnom za poslove odbrane, ministarstvu nadležnom za unutrašnje poslove i drugim organima i organizacijama Republike Srbije.\nU vezi s tim, prodaja navedenog naoružanja i vojne opreme u zemlji može se vršiti proizvođaču tog naoružanja i vojne opreme i pravnim licima ovlašćenim za držanje i korišćenje oružja za službene potrebe i vršenje svoje delatnosti. Pedviđeno je, takođe da se prodaja u zemlji, naoružanja i vojne opreme na korišćenju, može vršiti u izuzetnim slučajevima i proizvođaču naoružanja i vojne opreme ukoliko je namenjeno razvoju ili ispitivanju drugih sredstava iz proizvodnog programa.\nDefinisano je da pravno lice upisano u Registar lica ovlašćenih za obavljanje poslova uvoza i izvoza naoružanja i vojne opreme može vršiti kupovinu navedenog naoružanja i vojne opreme radi prodaje u inostranstvu, a preuzimanje kupljenog naoružanja i vojne opreme može vršiti pod uslovom da je prethodno pribavilo dozvolu za izvoz i dozvolu za transport naoružanja i vojne opreme.\nČl. 70. definiše obavezu proizvođača naoružanja i vojne opreme da vodi evidenciju o ostvarenom prometu naoružanja i vojne opreme.\nČl. 71.-73. propisuje nadležnost za odobrenje i preduzimanje potrebnih mera obezbeđenja trensporta naoružanja i vojne opreme. Takođe, utvrđena je obaveza da Vlada posebnim aktom uredi oblast transporta naoružanja i vojne opreme.\nČl. 74.-76. propisuju nadležnost za vršenje nadzora u sprovođenju ovog zakona i propisa donetih na osnovu ovog zakona, međuresorsku saradnju u vršenju ovog nadzora kod proizvođača naoružanja i vojne opreme i kooperanta i obaveze zakonskog zastupnika proizvođača i kooperanta proizvođača naoružanja i vojne opreme.\nTakođe, utvrđuju obavezu Ministarstva odbrane da vrši nadzor i u slučajevima kada postoji sumnja da proizvođač naoružanja i vojne opreme proizvodi naoružanje i vojnu opremu u oblasti za koju mu nije izdata dozvola.\nČlan 77. propisuje obavezu Ministarstva odbrane da se prilikom vršenja nadzora sačinjava izveštaj komisije o utvrđenom stanju sa predlogom mera za otklanjanje nepravilnosti ili nezakonitosti koji se dostavlja proizvođaču ili kooperantu proizvođača naoružanja i vojne opreme u roku od 15 dana od dana izvršenog nadzora\nTakođe, ovim članom je propisana obaveza proizvođača ili kooperanta proizvođača naoružanja i vojne opreme nad kojim je izvršen nadzor da sačinjava Plan otklanjanja nepravilnosti ili nezakonitosti i dostavlja ga Ministarstvu odbrane na odobrenje u roku od 30 dana od dana izvršenog nadzora. Proizvođaču ili kooperantu proizvođača naoružanja i vojne opreme koji u utvrđenom roku iz odobrenog Plana ne otkloni nepravilnosti ili nezakonitosti oduzima se dozvola za proizvodnju naoružanja i vojne opreme.\nČl. 78.-81. propisane su kaznene odredbe za privredne prestupe koje učini proizvođač naoružanja i vojne opreme, zakonski zastupnik i odgovorno lice proizvođača naoružanja i vojne opreme.\nČlan 82. predviđa pravo da se proizvođaču, zakonskom zastupniku i odgovornom licu proizvođača naoružanja i vojne opreme, u slučaju ponovljenog privrednog prestupa za koji su propisane kaznene odredbe, može, uz novčanu kaznu, izreći i zaštitna mera zabrane obavljanja delatnosti proizvodnje naoružanja i vojne opreme u trajanju od šest meseci do tri godine, računajući od dana pravnosnažnosti odluke nadležnog organa.\nČl. 83.-87. uređuju prelazne i završne odredbe i stupanje na snagu ovog zakona.\nV.OCENA FINANSIJSKIH SREDSTAVA POTREBNIH ZA SPROVOĐENJE OVOG ZAKONA\nIzvor: Vebsajt Ministarstva odbrane, 23.03.2015.


U subotu u Podgorici protest protiv NATO-a - 07.12.2015, Sputnik Srbija\nU subotu u Podgorici protest protiv NATO-a\nU Podgorici je danas održan sastanak Organizacionog odbora protestnog skupa koji će u Glavnom gradu biti održan u subotu, a protiv članstva Crne Gore u NATO-u. 07.12.2015, Sputnik Srbija\nvesti, svet, crna gora, podgorica, nato, region\n18:30 07.12.2015 (Osveženo: 03:36 26.08.2021)\n© Sputnik / Vasily RakshaAnti-NATO grafiti u Crnoj Gori\nU Podgorici je danas održan sastanak Organizacionog odbora protestnog skupa koji će u Glavnom gradu biti održan u subotu, a protiv članstva Crne Gore u NATO-u.\nPortparol Nove srpske demokratije (Nova), Jovan Vučurović, saopštio je da je odlučeno da skup počne u 18 sati okupljanjem ispred Skupštine, nakon čega će se ići u šetnju do spomenika Svetom Petru Cetinjskom.\nNATO zastava na Cetinju završila u plamenu (foto, video)\n7 Decembar 2015, 08:40\nPored članica Demokratskog fronta (DF), koje su protive učlanjenju Crne Gore u NATO, u organizaciji skupa učestvuju i Pokret za Pljevlja, kao i Mreža NVO „Ne u NATO“, Pokret Sloboda narodu i Grupa građana „Akcija-reakcija“.\n„Od političkih stranaka kojima je upućen poziv da učestvuju u organizaciji, odgovor je stigao od Demosa Miodraga Lekića, a nešto ranije i od Demokrata Alekse Bečića, koji su nas obavestili da ne žele da uzmu učešće u našem protestu protiv NATO-a, što smo primili k znanju“, naveo je Vučurović.\nPrema njegovim riječima, Organizacioni odbor je odlučio da ostalim političkim subjektima ostavi mogućnost da se, iako ne žele da učestvuju u organizaciji ovoga protesta, njihovi predsednici obrate građanima u subotu, „jer će među okupljenim narodom sigurno biti i njihovih simpatizera“.\n„Konstatujemo da je ovo trenutak u kome je veoma važno da svi oni koji se protive učlanjenju Crne Gore u NATO budu zajedno i budu jedinstveni u pružanju otpora jednoj opasnoj nameri koja predsedniku DPS-a Milu Đukanoviću samo služi za produžetak nekontrolisane vlasti“, rekao je Vučurović.\nOn je ponovio da se organizatori protesta protive mogućnosti da se o tako važnom pitanju odluka donese bez konsultovanja sa građanima.\n„Odluku treba da donesu građani na poštenom i pravičnom referendumu, jer sve drugo bi kad-tad moglo da se dovede u pitanje i imalo bi nesagledive posledice po Crnu Goru“, poručio je Vučurović, preneli su crnogorski mediji.


Islanđani traže ostavku premijera i guvernera centralne banke - Klix.ba\nIslanđani traže ostavku premijera i guvernera centralne banke\n26.10.2008. u 12:15\nOko 2.000 Islanđana je protestovalo u glavnom gradu Rejkjaviku tražeći ostavku premijera Geira Haardea i guvernera centralne banke Davida Odsona, jer nisu uspjeli da spreče finansijsku krizu koja je paralisala ekonomiju te zemlje.\nDemonstranti su se okupili ispred zgrade parlamenta da bi se uputili ka zgradi vlade u centru Rejkjavika gdje su tražili ostavku premijera i guvernera, ali i prijevremene izbore koji bi ubrzali pristupanje Islanda Evropskoj uniji. Koaliciona vlada Islanda, kojoj mandat ističe 2011. godine, podijeljena je po pitanju pristupanja EU, jer se premijerova Nezavisna partija tome protivi, za razliku od koalicionog partnera - Socijaldemokratske alijanse, koja je za pristupanje najvećoj regionalnoj integraciji u svijetu.\nReuters podsjeća da je finansijski sistem ostrvske države na sjeveru Atlantika između Evropskog i Američkog kontinenta na ivici propasti, a da je ekonomija teško pogođena krizom, koja je natjerala vlasti da ovog mjeseca nacionalizuju tri najveće, dugovima opterećene banke.\nVlada Islanda odlučila je da počne zvanične pregovore s Međunarodnim monetarnim fondom (MMF) o pomoći u visini od dvije milijarde dolara, izjavio je premijer Harde.\n"Cilj je da povratimo vjeru u islandsku ekonomiju, da stabilizujemo nacionalnu valutu i restruktuiramo sistem banaka", objasnio je premijer, naglasivši da je stav vlade da "Fond nije postavio neprihvatljive uslove".\nNeposredno po ovoj izjavi, MMF je izdao saopćenje u kojem se navodi da će standby aranžman vrijediti ukupno oko 2,1 milijardu dolara.\nPočekom 1970-ih Svjetska banka je svrstavala Island kao zemlju u razvoju, ali je od tada nešto više od 300.000 stanovnika Islanda je donedavno imalo jedan od najviših standarda ekonomskih i građanskih sloboda u svijetu. Još prošle godine, Island je prema Indeksu Ujedinjenih nacija za humani razvoj bio najrazvijenija zemlja u svijetu. Također, privreda Islanda je, mjereno po glavi stanovnika, četvrta najproduktivnija u svijetu, ali i jedno od najegalitarnijih društava, prema Ginnyjevom koeficijentu.


Aldata kupila Apolo ogranak kompanije IRI Aldata kupila Apolo ogranak kompanije IRI – Personal magazin\nAldata pojačava svoj paket rešenja za maloprodaju G.O.L.D. vodećim proizvodimaza optimizaciju prostora i asortimana i povećava svoju globalnu zastupljenost u sektoru trgovine na malo Kompanija Aldata Solution, vodeći dobavljač softverskih…\nAldata pojačava svoj paket rešenja za maloprodaju G.O.L.D. vodećim proizvodimaza optimizaciju prostora i asortimana i povećava svoju globalnu zastupljenost u sektoru trgovine na malo\nKompanija Aldata Solution, vodeći dobavljač softverskih rešenja u oblasti trgovine na malo i veliko, i kompanija „Informejšn risorsiz” (Information Resources Inc. skrаćeno „IRI”), vodeći globalni dobavljač potrošačke, kupovne i maloprodajne obaveštajne tržišne ekspertize, kao i detaljnih pregleda tržišta u domenu roba široke potrošnje u oblastima trgovine na malo i zdravstvu – juče su potvrdile postizanje konačnog dogovora po kome će Aldata otkupiti kompletnu imovinu poslovne jedinice „Apolo planiranje maloprodajnog prostora i asortimana” (Apollo Retail Space and Assortment Planning) kompanije IRI. Vrednost ovog sporazuma je oko 10,5 miliona dolara.\nSoftver „Apolo” za planiranje prostora se koristi u više od 300 maloprodajnih kompanija i kompanija koje posluju sa robom široke potrošnje (CPG), sa preko 8.000 pojedinačnih korisnika širom sveta, i sadrži akumuliranog znanja iz oblasti planiranja i optimizacije tokom dvadeset i više godina. Ovo rešenje dramatično poboljšava proces planiranja prostora maloprodaje upotrebom naprednih pravila trgovanja („merčandajzing”), kategorija asortimana, kriterijuma performansi i ograničenja prostora. Skorašnje velike investicije u jednostavnost upotrebe, brzinu razmeštanja i objavljivanje na internetu dodatno potvrđuju Apolovu poziciju globalnog lidera.\nU aktuelnoj izazovnoj ekonomskoj klimi, klijenti traže načine da smanje troškove i istovremeno osiguraju zadovoljstvo kupaca. Kombinacija optimizacije lanca snabdevanja koju nudi Aldata i automatizacije planiranja prostora koju nudi Apollo, osigurava da planiranje usredsređeno na korisnika može da se izvede na optimalnom nivou detaljnosti. Prognozirani nivoi tražnje zasnovani na lokalnim zahtevima sada mogu lako da se integrišu u proces sortiranja i planiranja prostora, a zatim automatizovano izrade detaljni planovi prodajnog prostora (planogrami) kojima se osiguravaju visoki nivoi usaglašenosti i povraćaja investicije (ROI).\n„Pripajanje Apolovog poslovanja prirodno odgovara Aldati”, rekao je tim povodom Bertran Skiar (Bertrand Sciard), predsednik i izvršni direktor kompanije Aldata, „Prvo, kombinacija proizvoda naših kompanija obezbeđuje najbolje planiranje, optimizaciju, isporuku i popunjavanje maloprodajnih trgovačkih operacija u pripadajućim klasama. Drugo, „Apolova” značajna baza korisnika u SAD odgovara postavljenoj strategiji Aldate da proširi prisustvo na tržištu SAD-a. Treće, obe kompanije imaju deljeno nasleđe, iskustvo i korisnike u domenu obimne trgovine prehrambenim proizvodima, bakalskom i robom široke potrošnje.”\nMajk Dafi (Mike Duffey), finansijski direktor kompanije IRI je izjavio: „Naš pristanak da izdvojimo odeljenje Apolo softvera je deo strateškog plana da dodatno povećamo fokus i investicije u suštinu našeg poslovanja koje je ključno za naše klijente i uključuje razumljive marketing informacije, uvid u korisnike i potrošače, automatizaciju analitičkih predviđanja, optimizaciju cena i promocija, lojalnost kupaca i savetodavne usluge. Aldata ima bogatu istoriju razvoja i isporuke visokokvalitetnih softverskih rešenja za sektor maloprodaje i veleprodaje, čineći ih prirodnih kandidatima za spajanje sa Apollo-om. Njihova posvećenost daljem širenju Apolo portfolija obezbediće dodatnu vrednost za Apolo korisnike, i sledeću generaciju planiranja prostora i optimizacije.”\nIzvršavanje transakcije se očekuje danas, 17. decembra 2008. godine. Transfer zaposlenih će se obaviti kada se svi zakoni o zapošljavanju i zahtevi u EC jurisdikciji pravilno ispune.\nO kompanijiInformation Resources, Inc.\nIRI je vodeći svetski dobavljač potrošačke, kupovne i maloprodajne tržišne obaveštajne ekspertize i pregleda tržišta, koji podržava 95% kompanija iz domena robe široke potrošnje (CPG) u maloprodaji i zdravstvu sa „FORTUNE 500″ globalne liste. Samo IRI nudi jedinstvenu kombinaciju integrisanih informacija o tržištu, automatizovane i predviđačke analitike, tehnologije koja omogućava inovacije i ekspertize iz domena. Sa kompanijom IRI, vodeći trgovci i proizvođači mogu brzo da otkriju prostore za prodor na tržištu, na osnovu pregleda koji podupiru kvalitetne odluke i akcije širom preduzeća, i prodorne rezultate. Kompanije širom sveta oslanjaju se na IRI po pitanjima poboljšane produktivnosti, jačih brendova i dramatičnog rasta dobiti. Za više informacija, posetite: http://us.infores.com.\n„Aldata 100% Retail-Wholesale”\nSvih 100% resursa u Aldati posvećeno je unapređenju poslovanja u oblastima maloprodaje i veleprodaje, trgovini na malo i veliko. Svojim korisnicima isporučujemo savremena, fleksibilna i integrisana softverska rešenja namenski projektovana da unaprede produktivnost, performanse i profitabilnost. Sa preko 24.000 uspešnih instalacija u 52 zemlje sveta, u tipovima prodavnica od kioska do hipermarketa, sa više od 480 aktivnih skladišta i korisnika sa od 5 do 5.000 prodajnih objekata, neprekidno isporučujemo alate za unapređenje biznisa maloprodaje i veleprodaje. „Aldata Solution” je javna kompanija koja se kotira na helsinškoj berzi NASDAQ OMX Helsinki pod oznakom ALD1V.\nViše informacija o kompaniji na: www.aldata-solution.com.\nAldata kupila Apolo ogranak kompanije IRI was last modified: December 17th, 2008 by Redakcija


Ruski senator: Sada je jasno da je kemijski napad u Idlibu bio američka provokacija | Poskok.info\nPublished On: Pet, tra 7th, 2017\nRuski senator: Sada je jasno da je kemijski napad u Idlibu bio američka provokacija\nMOSKVA – Član Odbora za vanjske poslove Vijeća federacije Rusije Igor Morozov usporedio je zračni napad SAD na sirijsku zrakoplovnu bazu u pokrajini Homs s bombardiranjem Jugoslavije i intervencijom u Iraku.\n“Napad na aerodrom podsjeća na bombardiranje Jugoslavije, vojnu intervenciju u Iraku, razaranje Libije i druge akte nepoštivanja međunarodnog prava od strane SAD”, istaknuo je ruski senator.\nPrema njegovim riječima, “sada je savršeno jasno da je kemijski napad u Idlibu bio američka provokacija kako bi se opravdao napad na zračnu bazu”.\nOn je istakao da je američki predsjednik Donald Trump već odustao od svog obećanja da će se u Siriji boriti protiv grupe Islamske države, a ne protiv predsjednika Bašara el Asada.\nKosačev: Ruska koalicija sa SAD dovedena u pitanje zbog napada\nPredsjedavajući Komiteta za međunarodne poslove ruskog parlamenta Konstantin Kosačev izjavio je danas da je koalicija Rusije sa SAD po pitanju sirijske krize dovedena u pitanje nakon što je Washington izvršio raketne napade na zračnu bazu Al Šajrat, objavio je Interfax, prenosi Reuters.\nKosačev je ocijenio da su napadi izvedeni s namjerom da se “uz pomoć baruta odštampa već pripremljena presuda vezana za odgovornost (sirijskog predsjednika Bašara) al Asada za kemijski napad u Idlibu”, rekao je Kosačev.\nRusija zahtijeva hitan sastanak SB UN nakon napada SAD u Siriji\nRusija će tražiti hitan sastanak Vijeća sigurnosti UN (SB UN) u vezi s raketnim napadom koji su izvršile SAD u noći između četvrtka i petka na vojni aerodrom u sirijskoj pokrajini Homs, izjavio je za Sputnjik predsjednik Odbora za obranu i sigurnost Vijeća federacije Rusije Viktor Ozerov .\n“Rusija će prije svega zahtijevati hitan sastanak Vijeća sigurnosti UN. Ovo se može smatrati kao akt agresije od strane SAD protiv država UN “, rekao je Ozerov komentirajući američki napad.\n“Poslije ovog incidenta već nelagodni odnosi sa SAD će se pogoršati”, rekao je Ozerov i dodao da će raketni napad vjerovatno biti “vrlo loš primjer za oružanu oporbu u Siriji koja bi mogla dovesti u pitanje postignute sporazume s oporbom, uključujući iu Ženevi” .\nOzerov je naglasio da bi vojna suradnja Rusije i SAD mogla biti ugroženi zbog napada, jer SAD nisu kontaktirale s našim rukovodstvom.\nIsto tako, Odbor za obranu Državne dume Rusije priopćio je da bi raketni napad mogao pogoršati odnos Washingtona i Moskve i dovede do proširenja oružanih sukoba na Bliskom istoku.


RTCG - Radio Televizija Crne Gore - Nacionalni javni servis :: Politika :: Greška je prijetiti DPS-u bojkotom\nDANILOVIĆ 27. 08. 2019. 07:51 >> 07:49 7\nGreška je prijetiti DPS-u bojkotom\nPotpuni je promašaj i greška prijetiti DPS-u bojkotom ako ne bude tehničke vlade do 1. decembra. Taj datum je već neka vrsta ustupka vladajućoj partiji jer dolazi nakon njihovog kongresa, saopštio je poslanik Goran Danilović.\nNe treba da im olakšavamo posao niti da pokazujemo razumijevanje za njihove planove, ocijenio Danilović.\nInače, 1. decembar kao rok je predložen na sastanku Demokrata i pokreta “Odupri se”.\n“Stvari su jednostavne, samo opšti interes treba da stavimo iznad partijskih. Dakle, pod hitno treba istupiti iz Odbora za reformu izbornog i drugog zakonodavstva i ne pristati na rad u njemu dok se ne potpiše sporazum o tehničkoj vladi. U tom trenutku treba svi da uđemo u Odbor i završimo izmjene za samo 30 dana”, kazao je Danilović u saopštenju dostavljenom medijima.\nKako dalje dodaje, raditi u Odboru bez tih garancija postaće pogubno za opoziciju.\n“Ako tehnička vlada ne bude pripremala budžet za sljedeću godinu, nego to učini ova, onda smo već izgubili izbore. Poučeni iskustvom iz prošle Vlade izbornog povjerenja, moramo shvatiti da nam treba godinu dana da iskontrolišemo resore i pritom budemo složni kao nikad samo to je garancija uspjeha. Početi proteste u decembru znači prekinuti ih uoči praznika krajem istog mjeseca i zbog istih izgubiti cijeli januar. Na godišnjicu izbora, najdalje, 16. oktobra, opozicija mora znati na čemu je. To je trenutak kada počinjemo akciju. To je datum od kojega vlast mora znati da počinje opšti bojkot, na svim nivoima, i da će parlamentarna opozicija bojkotovati sljedeće parlamentarne i sve lokalne izbore. Na dan održavanja kongresa DPS-a opozicija treba na otvorenom, u Podgorici, da napravi veliki skup, najveći do sada, kongres ujedinjene opozicije koji će pokazati i našu namjeru i odlučnost. I naravno, organizaciono i politički iza takve akcije treba da stanu isključivo najodgovorniji opozicioni čelnici," kazao je Danilović.\nDanilović i večeras u "šetnji tišine"\n14. 05. 2020. 12\nKrivične prijave protiv Danilovića i 11 osoba\n12. 05. 2020. 7\nDanilović ugrožava rezultate borbe protiv korone\n11. 05. 2020. 40\nSa Danilovićem šetali i građani\n10. 05. 2020. 18